Zer gertatzen da euskararekin aisialdian? Kirolaren esparruan, adibidez? Zein dira euskararen arnasguneak?\nGaiak: Euskara, Aisialdia, Kirola\n1.591 iritzi guztira\nNorbere hizkuntza-jarrerak aztertu eta ulertzeko interesa\nEuskara eta herri-hizkerak (hizkera informala) ezagutu, erabili eta balioesteko gogoa\nHizkuntza-normalizazioarekiko konpromiso aktiboa\nEuskararen erabilera aisialdian: horixe izango dugu hizpide, aurre-ezagutzak aktibatzeko. Gisa honetako galderak egin ditzakegu:\n-Zer egiten duzue denbora librean? Zein dira zuen zaletasunak?\n-Egiten al duzue kirolik? Bertsozaleak zarete?\n-Aisialdian zein hizkuntza erabiltzen duzue? (Euskara, gaztelania, ingelesa, frantsesa…). Zein egoeratan? Non hitz egiten duzue euskaraz eta non erdaraz?\n-Zer esparrutan jotzen duzue gehien erdarara? Zergatik?\n2. Kiroletako hitz teknikoak euskaraz esango ditugu (futbola, saskibaloia, pilota, txirrindularitza…), guztion artean zerrendatxo bat osatu arte. Adibidez, txartel horia. Ea zenbat hitz/kontzeptu ateratzeko gai garen!\nUlertu ez dituzten hitzak, esaerak edo erreferentziak apuntatu. Esate baterako, euskalkietako hitzak: hagitz (oso), zinez (benetan), neke (zaila), erran (esan), ateka (atea), ainitz (asko), ukan (eduki)…\n-Zein dira euskararen arnasguneak zure herrian? (Gaztetxea, dantza-taldeak, musika-eskola, bertso-eskola…)\n-Zer hitz erabiltzen dituzue gaztelaniaz/frantsesez eguneroko bizitzan? Eta ingelesez? (Youtuber, flow…). Zergatik jotzen dugu beste hizkuntza batzuetara?\n-Zuen ustez, euskara nahikoa erabiltzen/entzuten al da aisialdian?\n-Euskara lotzen al duzue dibertitzearekin eta gozatzearekin?\n-Euskararen normalizazio-prozesuaz dihardugunean, zertaz ari gara? Zer suposatuko luke normalizatzeak? Beharrezkoa al da? Zergatik?\n-Normalizatuta ez egotearen arrazoiak (hizkuntza txikia, bi hizkuntza hegemoniko, arrazoi politikoak…)\nEuskararen historian sakondu nahi izanez gero, Euskararen kontrako neurriak eta Euskara eta zentsura bideoak ikus daitezke.\nEuskarak ba al dauka erregistro informalik? Gazte-hizkerari buruzko hausnarketa eta jarduerak egin nahi izanez gero, hiru bideo hauek ikus daitezke (ikus bideo horien proposamen pedagogikoak ere).\n4. Azken ekoizpena: Hainbat ekoizpen gara daitezke. Hiru adibide eskaintzen dira hemen. Ikasleek bat aukera dezakete edo ordezko beste bat proposatu, edo proposamen bat baino gehiago ere egin dezakete.\n“Gaur egunera begira”. Zein da euskararen erabilera une honetan gure herrian? Ikastetxeko eta inguruko egoera soziolingusitikoa behatzea eta aztertzea proposatzen dugu (DBHko 2. mailarako). Oinarrizko azalpenak emanda, kale-neurketak eta behaketa soziolinguistiko txikiak egin ditzakete ikasleek, eta ondorioak atera.\nAukera bat behaketa ikastetxean bertan egitea da, atsedenaldietan eta ikastetxe kanpoan (irteterakoan eta sartzerakoan). Beste gela batzuetako ikasleen jarduna behatzea, alegia, haiek konturatu gabe. Helburua ikasleen elkarrizketak zer hizkuntzatan izaten diren jakitea da, ikasgeletatik kanpo daudenean.\nIkastetxean euskararen erabilera neurtzeko taula hau erabil dezakete ikasleek:\nBehaketa baliogarria izateko, inportantea da beste geletako ikasleek zertan ari garen ez jakitea; bestela, elkarrizketako hizkuntza alda dezakete eta behaketak ez du zentzurik izango. Binaka egin daiteke lana (disimulatzeko errazagoa). Behaketa bakoitzeko taula bat bete ohi da, eta entzundako elkarrizketa bakoitzeko lerro bat, X-ak markatuz (adibidea taulan). Ikasle-bikote bakoitzak taula bana bete dezake, eta 10 elkarrizketa behatu.\nIkastetxean ez ezik behaketak beste toki batzuetan ere egitea litzateke onena. Horretarako, taula egokitu egin beharko litzateke (mailaren ordez adin-tarteak ipini eta irakasleen ordez, ea elkarrizketan haurrik dagoen, adibidez, horrek erabilera baldintzatu ohi duelako). Ikus Soziolingusitika Klusterrekoek euskararen kale-neurketak egiteko darabilten taula, 5. orrian.\nZer egin dezakegu neurketetako emaitzekin? Ikasle-bikoteek behaketak toki desberdinetan egiten badituzte (adib., ikastetxea, herriko plaza, kiroldegia, gaztelekua, musika eskola…) bakoitzak bere emaitzak izango ditu, eta hortik nork bere datuak eta estatistikak atera beharko ditu. Ikastetxean, euskararen erabilelari buruz, adibidez, datu hauek atera ditzakete:\n-Zenbat elkarrizketak osatzen dute behaketaren lagina? Ikasle guztiak kontuan hartuta, ehuneko zenbat dira atsedenaldietan elkarrizketak euskaraz izan dituztenak?\n-Zer mailatako ikasleak dira euskara gehien erabiltzen dutenak? Ehunekoak atera: DBH1ekoek ehuneko X, DBH2koek ehuneko X…\n-Neskek ala mutilek egiten dute gehiago euskaraz gelatik kanpo daudenean? Neskek ehuneko X eta mutilek ehuneko X.\n-Irakasleak gertu daudenean/ irakasleekin hitz egiten dutenean, euskara gehiago erabiltzen dute ikasleek?\nGrafikoak egin ditzakete (ez badakite, Excellen eta Word-en grafikoak nola sortu azalduko zaie).\nEgindako lana gelakideekin partekatzea izango litzateke azken pausoa. Ahozko aurkezpenak egingo dituzte, emaitzak ezagutarazteko: jasotako datuak eta ateratako ondorioak.\nOndoren, eztabaida-hausnarketa saioa ere antola daiteke:\n-Zer moduz moldatu zarete behaketak egiterakoan? Erraza ala zaila izan da? Kontatu zuen esperientziak.\n-Behaketen emaitzak espero zenituztenak izan al dira? Harritu al zaituzte zerbaitek?\n-Nahikoa egiten al da euskaraz aisialdian? Non egiten da gehien/gutxien? Zein adinetako jendeak darabil gehien/gutxien?\n-Badauka garrantziarik darabilgun hizkuntzak? Zergatik egin euskaraz? Hizkuntza normalizatua al da?\n-Egin beharko litzateke ahaleginen bat hizkuntza-ohiturak aldatzeko? Erantzuna baiezkoa baldin bada, zer egin daiteke aisialdian euskararen erabilera bultzatzeko?\n“Zu zeu elkarrizketatzaile”. Ikasleak kazetari-lanetan arituko dira. Herriko aisialdi-guneetara joan, eta euskarazko eskaintzari eta erabilerari buruz galdetuko dute. Adibidez, kirol-elkarteetan, gaztelekuetan, gaztetxeetan, musika-eskolan, kultura-etxean, bertso-eskolan… gune horietako arduradunak eta erabiltzaileak elkarrizketa ditzakete. Banaka edo binaka egiteko moduko jarduera da. Galdetegiak gelan presta ditzakete guztien artean.\nBideoz grabatzea komenigarria litzateke (elkarrizketak egin aurretik, ikus jarraibide orokorrak), gero ikaskideei erakutsi ahal izateko eta materialarekin lanketak egiteko. Aukera bat: gero grabazioak Ahotsak.eus artxibora bideratzea (adibiderako, ikus: Donostiako ikastetxea eta Lekarozko institutua).\nIkasle/bikote bakoitzak egindako elkarrizketaren berri emango du gelan, aurkezpen txiki bat eginez. Horretarako, elkarrizketaren bideo-pasarte interesgarri bat aukeratuko du (5 minututik beherakoa). Hauek izan daitezke aurkezpeneko gida-lerroak:\nElkarrizketatua(k) nor d(ir)en azaldu\nNon eta zergatik elkarrizketatu d(ir)en kontatu\nPasarte hori aukeratzearen zergatia(k) argitu\nPasarteari buruzko iritzia eman\nIkasleek grabazio guztiekin ikus-entzunezko bat osa dezakete (edizio-programak erabilita), herrian euskararen erabilerak dituen hutsuneak agerian uzten dituena edo/eta euskararen arnasguneei balioa ematen diena. Ikastetxean eta herrian zabal daiteke, sare sozialen bidez.\n“Sormena lagun”. Bertsolaritza baliatuko dugu hitzekin gozatzeko. Errimekin egingo dugu jolas, ondo pasatzea beste helbururik gabe. Ikasleak talde txikietan jarriko dira eta bi hitz esango dizkiegu (adibidez, EDERRA eta ITXURA). Hitz horiekin errima duten bost hitz pentsatuko ditu talde bakoitzak (guztira hamar, gainerako taldeek entzun gabe), eta ondoren hitzak partekatu eta parekatu egingo ditugu. Araua: errepikatzen diren hitzek ez dute balioko, besteek bai. Ea zer taldetan esaten dituzten errima berezienak!\nTalde bakoitzak bertso bana sortuko du errima horiekin, eta ondoren bertso hori ikaskideekin partekatuko dute. Nahi duten neurri eta doinua erabiliko dute. Jarrai ditzaketen pausoak:\nNeurri horren araberako bertsoa osatu, azken puntutik hasita… Arbel digitala erabil daiteke\nDoinua aukeratu. Ikus doinutegia\nBertsoa umorea egiteko baliabide paregabea da. Girotzeko, eta ikasleak horretaz jabe daitezen, umorezko pare bat bideo-pasarte ikus ditzakegu (iturria: bertsoa.eus). Adibiderako: https://bertsoa.eus/doinuak/aita-san-migel-idurretako eta https://bertsoa.eus/bertsoak/16822-nazioarteko-egunen-asmatzaileen-topaketa\nEkoizpena partekatzea. Azken ekoizpenaren emaitza ahoz ematea lehenetsiko da, emaitza dena delakoa dela ere: aurkezpena, ikus-entzunezkoa, bertsoa… eta, ahal dela, bideoan grabatzea, ahozko jardunen bilakaera ikusteko. Aurkezpen guztien ondoren, galderentzat, hausnarketentzat eta iritzientzat tartea izango da. Ikasleek ahozkoa eta idatzizkoa bereizten ikastea komeni da, eta pixkanaka ahozko jardunean gero eta hobeto moldatzea. Irizpideak proposatzeko, irakasleari baliagarri gerta dakizkioke: ahozkoaren ezaugarriak eta baliabideak.\nEa euskararen erabilerari lehentasuna ematen dion hainbat komunikazio-eremutan.\nEa formulazio egokia aukeratzen duen erregistro formalean eta lagunarteko erregistroan jarduteko; hau da, egoeraren eta bertan parte hartzen duen pertsonaren edo pertsonen arabera egokia dena.\nEa euskalkien aberastasunaz jabetzen den. Eta (2. mailan) ea aztertzen eta balioesten duen hizkuntza estandarrak eta euskalkiek euskararen iraupenean eta transmisioan duten funtzioa.\nEa erabiltzen duen bere euskalkia, hala eskatzen duten komunikazio-egoeretan.\nEa identifikatzen dituen euskararen eta gaztelaniaren arteko ukipen-egoeraren ondorioz sortutako fenomenoak, eta egoera zehatzak aztertzen dituen (2. mailan).\nEa bideoa behar bezala ulertu duen eta ulertu ez duena argitzen saiatu den.\nAhozko aurkezpen errazetarako, ea informazio garrantzitsua bilatzen eta hautatzen duen, hainbat iturri erabiliz: analogikoak, ikus-entzunezkoak eta digitalak.\nEa informazioa forma logikoz antolatzen duen, hartzailearentzat ulergarria izan dadin.\nEa behar besteko autonomia ageri duen zeregina planifikatzean eta egitean.\nEa bere diskurtsoan egokitzapenarekin, tonuarekin, keinuekin, gorputzaren jarrerarekin edota kortesia-arauekin lotutako alderdiak erabiltzen dituen.\nEa modu naturalean esku hartzen duen, eta bere ikuspegia azaltzen duen, arrazoituz.\nEa dauden ikuspuntuak alderatzen dituen eta berea berrikusten duen.\nEa zentzuzko ondorioak ateratzen dituen.\nEa erantzuten dien norberaren esku-hartzeari buruzko galderei.\nEa galdera eta azalpen egokiak ematen dituen gainerakoek esku hartzen dutenean.\nEa errespetatzen dituen gainerakoen esku-hartzeak eta txandak errespetatzen dituen.\nEa parte hartzen duen taldean egiten diren elkarrizketetan.\nEa gainerakoekin lankidetzan aritzen den, eta, talde-lanak egitean edo arazoak konpontzean, dagozkion erantzukizunak betetzen dituen.\nEa autoebaluazio- eta autozuzenketa- estrategiak erabiltzen dituen ahozko erabilera hobetzeko.\nEa edonolako bazterketa adierazten duten estereotipoak ez dituen erabiltzen.\nEa landutako hizkuntza-baliabideak behar bezala erabiltzen dituen.\nEa erabiltzen dituen mezuak ulergarriago egiteko eta hartzaileak inplikatzeko estrategiak (adibideak ematea…).\nEa identifikatzen eta zuzentzen dituen hizkuntzaren hainbat alorretan egindako oinarrizko akatsak.\nEa akatsak ikaskuntza-prozesuaren partetzat ulertzen dituen eta horiek gainditzeko jarrera positiboa duen.\nKike Fernandez de Pinedo (Gasteiz, 1961):\n-Futbol partidotan edo saskibaloi partidotan zuk ikusten duzunean, joaten zarenean partidotara normalean, nahiz eta ikastola batekoak izan umeak eta hori dena, normalean erdaraz… erdara da nagusi.\n-Ni orain ez naiz futbolean aritzen, baino leheno, aritzen nitzenian, ta sumatzen zen pilla bat: arbitro, fuera de juego. Jokoz kanpo da, ez? Eta orain partiduak ikustera joaten garenean ere bai joe, falta bat ikusten duzunikan… pues amarilla! Ze amarilla? Ta arrarua iten da, ez, txartel horia ateratzeko eskatzia? Iten da agitz arrarua ze ohitura, nik zer dakit, bai bideojokotan edo bai telebistan ikusi dugun futbol guzti hori beti erderaz izan dela.\n-Klaro ez baduzu landu, ez baduzu jaso inon hizkuntza informal hori, zaila da, eta orduan, dudarik gabe, indartsuago a doa gazteko askorentzat erdarara jotzea.\n-Nik uste hala ere, ETBn Azkargorta euskeraz jartzea ere ona dela, ze gero berak euskaraz esaten dittuenak, ta gero gure artian jartzen gara Azkargortak bezala ez dakit zer… hitzak esaten badittuzu euskeraz, pues bueno. Ulertzen da, e. Jokoz kanpo erraten baduzu, ulertzen da… baina ez dakit.\n-Terminologia bai, ba bueno gazteleraz nik uste… futbola komentatzen ari geanin ba “fuera de juego, falta, mano, tarjeta”… holakuk, baino euskeraz ari geala, e! Esan nahi det holakuk ibiltzen ttugu nahi gabe, nik ustet mundu guziyak iten dula, e. Txartel horia ta bueno, tarteka baten batek esango du biño gutxi izango dia.\n-(Eta saskibaloiarekin lotutako arauak: pausuak egin dituen edo…) Horiek bai gazteleraz: “pasos, tiro libre”… Espresio horiek bai, gazteleraz esaten dire.\n-Jokalarik, jokalarin bost posiziok, “base” ta, adibidez “base” euskeraz joko antolatzailea da, baino ez da esaten. “Base, escolta” ta… (eta gero arauak eta? Arauak, arau-hausturak…) Bai, arau-hausturak ta… bueno, ordun hor euskeraz pixka bat aitzen da, adibidez “pasos” beharren “urratsak” ta aitzen da entrenadoretatik ta baino... (entrenadoreengatik jasua dakizu zuk hori) bai, entrenadore batzuk.\n-Bai kanpuan eta bai hemengo ekipuetan ere… azkenian entrenadore batek erderaz… gazteleraz hitz egiten zeban danak ulertzeko, kanpoko jendia be bazeualako… ta futbola bastante erderaz bizi izan dot. Igual Realian bizi izan dot bastante euskeraz…. Han bagenden jende bat e… baina han be entrenadoriak erderaz in biha zeban. In biha zeban ez dakitt, itten zeban.\nPettan Prebende (Donapaleu, 1986):\n-Euskarak ze presentzia duen… zinez, ez bada entrenatzaile bat edo hezitzaile bat hortaz interesatua edo indarra eginen duena euskaraz egiteko ez du… izanen dira, izanen dira euskaldun batzuk talde horietan bainan kirola euskaraz egiteko berez neke, neke da.\nMikel Urdangarin (Gasteiz, 1971):\n-Ikastolatan askotan ikusi dot nik futboleko entrenatzailea erdaraz egiten umetxoei. Extraeskolarrak datoz eta… ta balonzestokoana, bestiana ta, begirale guztiak erderaz. Ta esaten dot, baina zer da hau, baina? Osea, ikasi euskeraz, eta disfrutatu erderaz? Hori ez da bidia. Ta hori oso oso inportantea da, hori erruz aldatu behar da.\nImanol Epelde (Zarautz, 1977):\n-Nik uste gaur egun hemen Zarautzen gazteen artian eta batez ere gaztetxia izango dala hola… gaztetxe ingurua izango dala euskal gune naturalena edo hegemonikoena, adi bidez, euskera hizkuntza bakar bezela bizi dana, ez?\n-Itsasun hasteko ikusten dut euskarak lortu duela erakargarritasun bat gaztetxean eta dantza taldean. Izan dira pertsona batzuk be lortu duten hoien ingurunea euskalduntzen, eta azkenean dira mugitzen diren gazteak eta beraz erakarri dituzte eta…\nMaite Quintanilla (Soraluze, 1989):\n-Ez dakit musika-eskolan inguru hori eta dantza taldia be bai kokatuko nittuzke euskerazko arnasgune bezela.\n-Tttipi bat hasten denean gure dantza taldean dena da euskaraz.\n-Nik ez dakit zenbat urtekin hasi nintzan dantza taldian, baina ikastolan nenguan. Ta geunden jente pilla bat, osea, ume pilla bat, gazte pilla bat, eta igual bazan be bai beste jente batekin harremantzeko gune bat edo, ba beste adin bateko jentia ba igual kalian ez zenduana topo itten. Euskeraz zan leku bat, ez dakit, pozik juaten nintzan leku bat, uste dot herrixan be jende askok jarraitzen zebala gune hori, eta ez bakarrik guraso euskaldunak genkanak, beste inguru bateko jente batek be bai, eta bai, ez dakit, aisialdi bat euskaraz zana, eta bueno, azken finian be bai ba hemengo kultur transmisiño batekin edo hemengo dantzak ikasten edo.\nOlatz Arriola-Bengoa (Bilbo, 1986):\n-Nik uste dut nik nire herria eraikitzen dudan, osea, nire Euskal Herria eraikitzeko egiten dudan aportazioa da euskal folklorea zabaltzea… bai, nortasun hori… nere nortasunaren parte da. Bai. Osea, euskara bezela, hizkuntza hitz egitea bezala eta euskara zabaltzea bezala… kultura mantentzeko modu bat edo apur bet horren alde egiteko, ez? Hainbat modu daude, bakoitzak ba ez dakit, aukeratzen ditu batzuk, ba batzuk idatzi egiten dute, beste batzuk ez dakit zer egiten dute, ba gure bidea dantza da, ez?\n-Ze esanik ez bertsolaritza! Bertsolaritza da akaso adibide gorena ez? Edo garbiena. Ia beste herrialde guztitan ahozko tradiziyoa desagertzen danian hemen nola eguneratu deun eta gaur egun ere ba arte diziplina diferentiekin konbinatuz nola eguneratu dan eta ze ze indar daukan gaur egun bertsolaritzak, ez?\n-Bertso-eskolak balio erantsi haundi-haundi bat dauko eta da: ezin dala bertsotan ein euskeraz ez bada. Horrek emuten dau dala txorrada bat baine aisialdiko… bertso-eskola da momentu honetan aisialdiko eskaintza bakarra euskara erabiltzera derrigortzen zaittuena. Ez derrigortu irakasliek esaten dauelako ein in biha dala, baizik eta zure lan-tresna hizkuntza bat dalako. Eta ez dauelako modurik beste inola itteko.\n-Eta gu iristen gira euskara emaitera ba beste modu batean, ez? Erakustera euskaraz badirela gauzak dibertigarriak, guay-ak edo cool-ak, ongi pasatzeko eginak, eta beste irudi bat ematen diegu haur horieri, nik ez dut dudarik hortan, euskararen beste irudi bat ematen diegula, e. Ez dela ya nola erran, ikastolako ikastolan baizik… edo eskolan… eskola eremuan baizik baizik gelditzen ez den zerbait, ez? Guk erakusten diegu pixka bat uste dut ateka, eskolako ateak ireki eta kanpora ere euskarak baduela bere mundua, eta pixka bat hori transmititzen saiatzen gira.\n-Gu, adibidez, hasi ginelarik ginen hiru ta gero lau, ta zuen generazioan gin dira ainitz berri ta hola, esan nahi dut bertsoak lortu duela erakargarritasun hori, ordun badira ainitz bertso eskola, ikastoletan-eta ttipi ainitzek nahi dute sartu, ez dakitt… Bai, bai, bai. Nik baditut lagunak justuki lizeoan hasi direnak. Inoiz ez dute ukan bertsoarekin loturarik edo beharba bertso saio batera joan edo hola… eta bai, nere lagun batzuk sartu dira bertso eskolan, lizeoan, eta ari dira ikasten!\n-Ume askontzako aisialdiko ekintza bakarra da euskaraz, ez? Gainera, hezkuntzakiko bizipen positibo bat da…\n-Ze azkenien ez dogu ahaztu biher Arabako kuadrilak… dauzela kuadrilak euskerak ez daukena bape presentziarik: Añana, Mendialdean eta… umiek daukien kontaktu bakarra euskeraz bertso eskola dala.\n-Nik uste dut bereziki hizkuntza eta bertsularitzaren transmisioa bermatu nahi badugu, haurretara hel dadin, e gozamena, plazerra eta gustoa transmititu behar zaiela.\n-Aisialdian euskararen erabilera neurtzeko kale-neurketak egiten dira (besteak beste Soziolingusitika Klusterrak).\n-Gai honekin lotura izan dezaketen beste bideo batzuk:\nHaroldteash | 2021-11-20 #6.525\ngeneric viagra cost cialis interaction with viagra 20mg cialis vs 100mg viagra http://viagranix.com/">citrato de sildenafila mexico vicodin for sale marley generics noprescriptiondrugstore an 627\nFrankInasy | 2021-11-23 #6.555\nlowest price viagra https://sway.office.com/hLRIICfsClCOBh7Y">viagras prescription drug prices comparison street drug pink\n$25 cvs new prescription coupon sildenafil citrate 100mg tablets https://sway.office.com/UOStk4mE32PwtEdk">viagra use claritin samples for physicians offices\neffects of taking viagra everyday names of diabetes pills https://sway.office.com/2seTbR0TQibNaB5f">viagra bestellen does food affect viagra other uses for viagra\nkroger payroll department tadalafil 20 mg for sale https://sway.office.com/sdiWdnpDDUEZk2xY">viagra men herbal male enhancement gnc\nhow many sildenafil 20mg can i take best male enhancement products at gnc https://sway.office.com/jwB0lYguSWHfhTVH">non prescription online pharmacy reviews male enhancement pills that work\nviagra for young men is viagra good for your heart https://sway.office.com/qbdM6vc3TCngTiJn">cost for viagra sublingual sildenafil dosage for men cheap generic drugs from canada\ncost of viagra at target https://sway.office.com/4vOLXb4ZZ6VryGv5">best online pharmacy for viagra cialis without a doctor 20mg\nbuy vigora 50 online viagra duration of action https://sway.office.com/SVd5PdxjHGwclcgX">buy viagra cheap pink pill drug levitra cialis viagra trial pack\nRichardtug | 2021-11-29 #6.621\nerectile dysfunction prescription cialis patent expiration date extended https://gener1cv1agra.com/">viagra pornhub viagra side effects 5 mg cialis coupon printable viagra for women over 50\nMichaelmes | 2021-12-06 #6.671\nhttp://www.gfxwiki.com/index.php?title=Sildenaf...">cialis coupon http://zeromanual.com/index.php?title=10_Laws_O...">cialis without a doctor prescription https://cameradb.review/wiki/Marriage_And_Viagr...">cialis daily http://wikiartesania.cl/index.php?title=Who_Els...">buy cialis https://marvelcomics.faith/wiki/4_Methods_To_Vi...">goodrx cialis\nBrianTok | 2021-12-13 #6.733\nflomax and cialis combination gsk direct log in https://nancyedpharm.com/">cialis or viagra does homemade viagra really work newest prescription weight loss pills average cost of generic viagra\nviagrakale | 2021-12-21 #6.801\nonline pharcy for viagra https://viagrakale.com/">viagra online in german


Santa Lucia - Bizimodua eta Aisialdia | Santa Lucia hiritartasuna\nSanta Lucia uhartea imajinatzeko bizimodu guztietara egokitzen da. Rodney Bay nazioarteko ospea duten jatetxeengandik ezaguna da, sukaldaritza ugari eskaintzen ditu Soufrierreko ingurune natural lasaietara. Jendearentzako espontaneo eta abentura bila dabiltzanek.\nSanta Lucía, egutegi zirraragarria eskaintzen du, nazioarteko ospea duen musika jaialdia, Santa Lucia Jazz eta Arte Jaialdia urte bakoitzeko maiatzean. Santa Luciako beste jaialdi eta ekitaldi garrantzitsu batzuk hauek dira:


Abenduan guztientzako kultura eskaintza zabala - Euskonews\nMenu HERRIAK Oñati Inicio > EM 233 > Herriak -->\n2003/12/05-12 Abenduan guztientzako kultura eskaintza zabala Zuriñe Velez de Mendizabal\nOñatiko Udaleko Kultura Sailak antolatu duen abenduko kultura egutegian hainbat ekimen eskainiko zaie aurtengoan ere oñatiarrei. Abenduaren 8tik errege egunera arte iraungo duen egitarau luzean pertsona ororentzako ekimenak sustatu nahi izan dituzte: musika, erakusketak, antzerkia...\nHilabetea hasteko astelehenean hilak 8, Arantzazuko Basilikan Gipuzkoako Organoen Zikloaz gozatzeko aukera izango da. Antzerkiaz, berriz, abenduaren 12an, “Elvira Dorado” antzezlanarekin. Iliacan talde kataluniarra igoko da eszenatokira.\nHaurrek ere beraien tokia izango dute Oñatin burutuko diren ekimenetan: euskarazko zinea, haurrentzako jolas-parkeak...\n(Arg. sansebastianturismo.org) Hala ere aurtengo nobedade bezala, hilaren 29 eta 30ean txu-txu trena ibiliko da herrian zehar. Garraio honen bitartez, herriko ondare historikoa ezagutzeko aukera izango dute trenera igotzen direnek.


Irati Goikoetxeak irabazi du Igartza saria | Kultura | Berria\nAitor Aldasoro, Xabier Mendiguren, Irati Goikoetxea eta Joxe Begiristain gaur, Donostian. / Juan Carlos Ruiz/Foku\n2019ko irailak 10 09:14\n"Eleberriko pertsonaiak minari erreparatzen jarri nahi ditut, bai norberaren minari, bai bestearenari, zaila delako mina erreparatzea minari erreparatzen ez badiogu", esan du Irati Goikoetxea idazleak (Beasain, Gipuzkoa, 1984) Igartza bekari esker idatziko duen eleberriari buruz. Baina-rik gabeko minaz ariko dela kontatu du, alderaketarik eta justifikaziorik gabeaz, biktimen bakardadeaz. Oihana izango da protagonista nagusia. 22 urte lehenago, ETAk aita hil zion, garondora tiro bat jaurtita. "5 urteko Katti alabak egiten dizkion galderak tarteko, min hori berridentifikatzen hasi da, eta konturatuko da zerbait egin nahi duela hain suntsigarria den min horrekin".\nAbiapuntua Oihana izan arren, inguruan pertsonaia gehiago izango ditu: ama, 5 urteko alaba, 14 urteko semea, bikotekidea, anaia, aita hil ziotenean zuen mutila eta abar. Era berean, pertsonaiaren bueltan beste zirkulu bat osatuko duela azaldu du Goikoetxeak: "Pertsonaia horiek, gizarteko herritar orok bezalaxe, mina beren erara bizi dute, beren mamuekin, kontraesanekin eta aurreiritziekin". Elkarri entzuten jarri nahi dituela iragarri du. "Baina hori nire borondatea izango da; gero ikusiko dugu elkarrengana hurbiltzen ote diren, nola, nola ematen dituzten pausoak eta abar".\nGaiari dagokionez, betiko kezka pertsonala izan duela azaldu du, eta literaturaren bidez egin nahi izan duela ezberdinen arteko bizikidetza osasuntsuago bat lortzeko bere ekarpena. "Jabetzen naiz erronka handi bat dela bai liburua idaztea, bai propio gai horri heltzea, baina uste dut gizartean, norbanakoan nahiz kolektiboan, ausartak izan behar dugula". Bizikidetzaren arloan lan egiten du Goikoetxeak, eta azaldu du horrek ere eman diola gaiaz gehiago hausnartzeko eta min horretara iristeko aukera. "Bi aukera ditugu: modu pasiboan denborari pasatzen utzi, eta hori arriskutsua iruditzen zait, edo gutariko bakoitzak, dakigun horretatik, ekarpenak egitea".\nEuskal literaturan, gaiari askotariko ertzetatik heldu izan zaiola uste du. "Saiatuko naiz zerbait berria egiten. Propio-propio kontakizuna minean zentratu nahi dut, eta uste dut izan daitekeela min horren bueltan ahots ezberdinak bilduko dituen lehen pausoetako bat. Saiakera horretara jo nahi dut". Xabier Mendiguren Elkarreko editorearen esanetan, proiektuak alderdi politiko bat baduen arren, samurtasuna ere oso nabarmena da laginean. "Ez da izango politikaren gogortasunaren korapilo bat: mina bera izango da erdigunea, minaren erabilera hori da gainditu nahi dudana", esan du Goikoetxeak.\nAurkeztutako proiektuari Herriak ez dut barkatuko izena jarri dio. Aurreko saridunetako batzuek mantendu egin izan dute hasierako izenburua; beste batzuek, aldiz, aldatu egin dute liburuan. "Gaur-gaurkoz, heldu nahi nioke izenburuari, aurkeztutako laginaren amaierak barkamenari egiten diolako keinua". Hortik sortu zitzaion esaldi egin horrekin jokoa egiteko ideia. "Gure herriko kaleetan irakurri izan dugu esaldi hori, eta niri herriaren eta barkamenaren erabilera horrek ezinegona sortu izan dit, haserrea". Buelta txiki bat eman, eta "herria" modu suntsitzailean erabili beharrean, eraikitzailean erabili nahi duela azaldu du, uste baitu etorkizuneko herriak, belaunaldi berriek, ez dutela onartuko gizarteko agente aktibo gisa eta modu kolektiboan bizikidetzaren alde ezer egin ez izana, eta pisu hori denboraren joanean haiei utzi izana.\nGoikoetxearen bigarren liburua\nIgartza bekaren bidez argitaratuko duena ez da Goikoetxearen lehen liburua izango, 2014an Andraizea (Erein) ipuin liburua kaleratu baitzuen. "Idazteko modu bat deskubritu nuen lanketa hartan, eta, gerora ere, ipuin laburretan-eta, gutxi gorabehera mantendu izan dut". Esaldi laburrak, elkarrizketa zuzenak, bigarren pentsamendu batzuk bilatu nahi dituzten jokoak eta abar dira estilo horren ezaugarrietako batzuk. "Inkontzienteki ere, eskuak, buruak eta sormenak horra joko dit".\n35 urtetik beherako idazleentzako sariketa bat da Igartza, eta adin hori betetzear du Goikoetxeak. "Banituen zer kontatuak, eta zer kontatu horiek ez dute askotan epe mugarik izaten, baina jabetzen nintzen hau zela azken aukera, eta kontatatu nahi nituen horiek Igartza bekaren bidez kontatzeko saiakera egin nezakeela".\nElkar argitaletxeak, Beasaingo Udalak eta CAF enpresak antolatzen dute sariketa, eta urtebeteko epea ematen die irabazleei liburua idazteko. 1998an antolatu zuten lehen aldiz, eta gaur egun ezagunak diren idazle askok argitaratu dituzte eleberri nahiz ipuin liburuak beka horri esker, hala nola Unai Elorriagak Van't Hoffen ilea, Karmele Jaiok Amaren Eskuak, Uxue Alberdik Aulki bat elurretan, Katixa Agirrek Habitat, Eider Rodriguezek Katu Jendea eta Danele Sarriugartek Erraiak. Iazko beka Erika Elizarik jaso zuen, Zendabalitz izeneko nobela proiektuarekin, eta datorren udaberrian argitaratuko du Elkarrek. Goikoetxearen 2021eko udaberrian ateratzea da asmoa.


Lizarrako Bidearen Lagunen Elkarteko eta Done Jakueri buruzko Ikaskuntzen Etxeko zuzendaria\n"Santiago Bidean gehiago eragiten da izatea, edukitzea baino"\nArgazkiak: Raúl Vergarachea/Calle Mayor\nDuela bost urtetik hona, Lizarrako Bidearen Lagunen Elkarteko eta Done Jakueri buruzko Ikaskuntzen Etxeko zuzendaria da, arlo honi eskainia dauden guztien artean bigarren zaharrena, 1962an eratu baitzen, Parisekoaren ondoren. Sorrera urtean bertan egin zen Elkarteko bazkide, eta berehala ekin zion hain gustukoa duen zereginari; hots, Done Jakue Bidearen espiritua alderdi guztietan -eta ez dira gutxi- mantendu eta zabaltzeari.\nLizarrako Bidearen Lagunen Elkartea, bide ospetsu honen inguruan diren guztien artean antzinakoena dugu. Zein asmorekin sortu zen?\nHiru helburu nagusirekin: batetik, Bidea bera sustatzea, garai hartan, duela 42 urte, nahiko utzia zegoelako, bai jende arruntaren aldetik, bai Administrazioaren aldetik. Dena den, beti ibili da erromesik Bidean. Helburuekin jarraituz, erromesei laguntza ere eskaini nahi zien Elkarteak, nahiz eta hori jada egiten zen II. Mundu Gerra amaitu zenez geroztik, 1945etik aurrera gutxi gorabehera. Hirugarren helburua, kultur ekintzak antolatzea zen.\nAzken puntuari dagokionez, lan zabal eta emankorra egin duzue.\nBai, oso zabala. Antolatzen ditugun ekintza guztien artean garrantzitsuena, Erdi Aroari buruzko Ikaskuntzen Astea da. Tarte batean eten egin bazen ere, aurtengoa bere hogeita hamabigarren edizioa izango da. Nazioarte mailan ere ospe handia lortu du. Baina beste jarduera batzuek ere oihartzun handia daukate: Antzinako Musikaren Astea, Bideari buruzko Jardunaldiak, Sefardi Astea, Ondarearen Astea, etab. Aurten, gainera, Antso Nagusiaren figurari buruzko jardunaldi batzuk ere antolatu ditugu.\nZein da zeinen zordun: Lizarra Santiago Bidearena, ala alderantziz?\nLizarra da zorduna, existitzen baldin bada Bideari esker delako. Antso Ramírezek 1090ean Lizarrako Forua eman zuenean, Bidea desbideratzeko agindua eman zuen, Lizarratik igaro zedin, eta birpopulatzaileei abantailak eskaini zizkien, lur horietan finka zitezen. Hau baino lehen, Jacako Forua onartu zuen, oso emaitza onekin, hiriari sekulako bultzada eman zion-eta. Kanpotar asko joan ziren bertara: batetik frankoak -adi, ez daukate frantsesekin zerikusirik; frankoak zergetatik salbuetsita zeudenak ziren-, eta bestetik juduak, ohi bezala negozioei lotuta ibiltzen zirela. Azkenean batu egin ziren hiru auzoak (nafarrena, frankoena eta juduena), eta Lizarra inoiz baino gehiago garatu zen. Nafarroako merindade guztien artean indartsuena izatera iritsi zen.\nAurtengoa, 2004.a, Done Jakueren Urtea dugu. Zein aurreikuspen daukazue Lizarran erromesen kopuruari dagokionez?\nEhuneko hamarreko hazkundea baino handiagoa izango dugula pentsatzen dugu. Iaz hemeretzi mila erromes inguru igaro ziren Lizarratik; aurten, berriz, oso posible da hogei milatik gora izatea.\nDone Jakueren Urtea dela-eta, instituzioen aldetik ohi baino tratu hobea jasotzen ari zarete, ala lehenagoko gabezia berberak errepikatzen zaizkizue?\nDone Jakueren Urteetan beti egiten da hobekuntzaren bat edo beste, baina beti gehiago nahi izaten dugu. Eta beti dago Bidea hobetzeko beharra. Bestetik, dagoeneko hasiak dira Iruñea-Logroño autobidea egiteko obrekin, eta kontua da obra horiek Bideari eragiten diotela, eta, batez ere, erromesen segurtasunari. Eta, denak Orreagari begira egon beharrean, nahiago genuke Bideko beste hainbat puntutan ere erreparatzea.\nAdministrazio publikoak errespetatzen al du Bidearen jatorrizko ibilbidea?\nAdministrazioak ahal duena egiten du. Orokorrean bai, errespetatzen du, eta errespetarazten. Leku batzuetan, Nafarroan zein Nafarroatik kanpo, arrazoi bat edo bestegatik, jatorrizko bidea galdu egin da, baina espiritua bederen mantentzen da. Santiago Bidea Gizateriaren Ondare dela jakinik, gainera, jendeak gehiago errespetatzen du.\nEgiazkoak al dira azkenaldian gero eta erromes gehiagok aukeratzen dituen bide berriak (kostaldekoak, esaterako), ala autonomia erkidego batzuek beren eskaintza turistikoa areagotzeko asmoz sortuak dira?\nEgiazkoak dira, beti egon dira hor. Kontua da garai batean ez zirela oso bide seguruak, eta orduan Errege-erreginek hobeto babestuago lekuetarantz bideratzen zituztela erromesak. Alde batetik erromesen segurtasuna zegoen jokoan, baina, bestetik, erosotasuna, orografia nolakoa zen ikusita ibilbide lauagoa sustatu zutelako, ez hain malkartsua.\nZergatik egiten da Santiago Bidea? Eta nola egiten da?\nGaldera ona. Lehenik eta behin esango dizut erlijioa dela jendea Bidea egitera bultzatzen duena. Bide hau, Santiago apostoluaren hilobira erromesaldia egiteko sortu zen. Dena den, gaur egun jendeak beste arrazoi batzuengatik ere egiten du. Batetik, kultura ezagutzeko, Bidean zehar oso ondare artistiko aberatsa ikus daitekeelako, bai Nafarroan, bai beste eskualdeetan. Bestetik, turismoa egiteko, oso paisaia ezberdinetatik igarotzen delako, jende ugari ezagutzen delako, eta hizkuntza ezberdinak entzuteko aukera dagoelako. Eta ekologiak ere badu bere garrantzia, denbora guztia izadiarekin harremanetan zoazelako, beribilak ia ikusi ere egin gabe, denbora guztian zelaietan barna. Laugarren arrazoia pertsonala izango litzateke: batzuek erronka edo abentura modura egiten dute, Bideak ofizialki dauzkan 736 kilometroak oinez egiteko gauza direla frogatzeko.\nEta zein da arrazoi horien guztien artean garrantzitsuena?\nGizakiago bihurtzen gaituena. Oso gauza gutxi behar dira Bidea egiteko, eta horrek erakusten digu zoriontsu izateko ere ez daukagula askoren beharrik. Bideak, azken batean, bizipozaren ikuspegi berri bat ematen digu. Harreman pertsonalek ere garrantzi handia daukate, Bidea egin ahala jendea ezagutzen joaten zarelako. Denek denekin hitz egiten dute, eta lagunak egiten dira. Herrialde ezberdinetako jendea biltzen da.\nDena den, serioak al dira Bidea egiteko dauden moduak, etapak hilabetez hilabete, asteburuka eta abar eginez?\nSerio hartuz gero, modu guztiak dira baliozkoak. Dena den, Bidea aldi batean egiteko aukerarik izanez gero, onena hilabete oso bat hartzea da. Bukaeran diploma bat jasotzearenak ez du hainbesteko garrantzirik. Bidea hausnartuz egin behar da, bizipen guztiak bilduz. Edukitzeari baino gehiago, izateari begiratzen zaio.\nTradizio espirituala ala erakarpen turistikoa dela esango zenuke?\nHori bakoitzaren araberakoa izaten da; nola hartzen den ikusi behar da. Edozein arlotan, masifikazioa sortuz gero, zaila izaten da jatorrizko espiritua mantentzea. Baina erraz bereizten dira erromes klasikoak eta turismoa egitera datozenak; batez ere, aterpeetan izaten duten jokabideagatik. Turismoa egitera datozenek eskatu besterik ez dute egiten, eta erromes tradizionalek, aldiz, eskerronez onartzen dute ematen zaien guztia.\nSantiago Bidea egitearren sortu den irrikak ez al du jubileua irabaztearen kontua bigarren maila batean utzi?\nBa ziurrenik bai. Halako masifikazioarekin, zaila da espiritua mantentzea. Dena den, ona ere bada, horrela jende gehiagok ikusiko duelako Bidea benetan zer den.\nZer pentsatu nahiko zenuke 2005eko urtarrilaren 1ean, amaitu berria izango den Done Jakueren Urteari buruz?\nLorpenez betea egon dela, ez dela istripurik gertatu, erromes guztiak pozarren abiatu direla Lizarratik, eta Bideari buruzko oroitzapen atseginak bildu dituztela. Eta, batez ere, Bideak hortxe jarraitzen duela, ez dela sekula gelditzen.\nLizarrako Bidearen Lagunen Elkarteko eta Done Jakueri buruzko Ikaskuntzen Etxeko bazkidea da, 1962an sortu zenetik ia, eta 1999ko maiatzean bertako presidente izendatu zuten. Baina ez da Santiago Bidea bere zaletasun bakarra: Izarrako bazkidea da, bi elkarte gastronomikotakoa, Asociación Española de Ingeniería de Proyectos-ekoa, eta Lizarrako Enpresarien Elkartekoa. Azken honen sustatzaile ere izan zen gainera.\nInicio > EM 265 > Elkarrizketa


- Kika eta urperatutako hiria\nKika izeneko neska batek, egun batean, magia liburu bat aurkitu zuen. Hortik aurrera, abentura asko bizi izan zituen liburuari esker. Oraingoan, amak itsasondoaren istorio bat kontatu dio eta neskatxak itsasazpira joan nahi du. Gazteak sorginkeria liburua hartu eta…\nZer gertatuko ote zaio?\nZer nolako gauzak egingo ote ditu?\nLiburuxka hau oso dibertigarria da, baina aldi berean aspergarria. Fantasiazko gauza gehiegi gertatzen dira.\nFantasiazko aleak gustatzen bazaizkizu irakurri ezazu.\n68 Hitzak .\nKika eta urperatutako hiria .\nKika sorgina da eta liburu batekin Atlantisera joaten saiatuko da. Baina bertan bizi den pertsonak arriskuan daude. Berak ikusi eta bere eskuetan dagoen guztiak egingo du beraiei laguntzeko. Urperatutako hirko biztanleei bizia salbatuko ote die?\nZer izango ote da hiltzeko zorian dagoen mounstroak daukana?\nLiburua abenturazkoa da.\nNiri oso polita iruditu zait, denbora osoan ur azpian daudelako.


Cultura y Ocio – Página 2\nAquí tenéis todos los cortos III Otxarmetraje\nArte / Cultura y Ocio\nArte / Cultura y Ocio / Teatro\nBILBOKO ZIRKUITUA TROCADERO TEATRO “El Amante” Centro municipal OTXARKOAGA udaltegia Urriak 22 Octubre 19:30 Antzezleak / Intérpretes: Marta Urcelay, Javier Beotegui Zuzendaritza / Dirección: Alicia Rodero Itxuraz senar-emazte arruntak. Sarah eta Richar egunerokotasunean sartutako bikotea dugu. Baina ihes-puntu bar aurkitu dute bertan. Sarahk bere amorantea jasoko du etxean Richard lan egiten ari dela pentsatuz, baina hura, bitartean, prostituta batekin egongo da. Biek badakite bestearen bizimodua zer nolakoa den, eta onartu ere egiten dute. Haientzat desleialtasunak ez du iruzurra esan nahi. Baina batzutan fantasia ere ohitura bat bilakatu daiteke eta errealitatetik ihes egiten etengabe saiatzeak ondorio izkutuak...\nActividades / Festejos - Jaiak


Merkataritza bultzatzeko diru-laguntzak emango ditu udalak Egian, Intxaurrondon, Altzan eta Mirakruz-Bidebietan : Irutxuloko Hitza\nMerkataritza bultzatzeko diru-laguntzak emango ditu udalak Egian, Intxaurrondon, Altzan eta Mirakruz-Bidebietan\nEgia kaleko saltoki bat. (Argazkia: Donostiako Udala)\nDonostiako Udaleko Sustapenak eta Ekonomia Bultzatzeko Zinegotzigoak jarri dute martxan hiriko ekialdeko auzoetako –Egia, Intxaurrondo, Altza eta Mirakruz-Bidebieta– merkataritzarako diru-laguntza, udalaren arabera, “jarduera ekonomikoa eta komertziala, hiri-ehuna suspertzea, enpresa berriak sortzea eta saltoki berriak irekitzea sustatzeko helburuarekin”. Ernesto Gasco ekonomia bultzatzeko zinegotziak azaldu duenez, “hurbileko merkataritza biztanleen kontsumo-ohituren aldaketetara egokitu” nahi dute, “eskaintza erakargarriagoa” eginez eta merkataritza txikiari “erreminta berriak” eskainiz, “lehiakorragoa” izan dadin.\nDonostiako Sustapenaren webgunearen bidez eskatu behar dira diru-laguntzak, eta 2020ko urriaren 1ean itxiko dute eskaera epea. Pertsona fisiko zein juridikoek eskatu dezakete diru-laguntza, baita behe solairuan kokatutako establezimendu bat edo gehiago jardunean dituzten titularrek ere. Bestalde, jarduera hauek izan ditzakete establezimendu eskatzaileek: Txikizkako merkataritza (elikadura produktuak, edariak eta tabakoa), elikaduraz ez diren produktu industrialak, etxeko artikulu elektrikoen konponketa, garbitegiak, tindategiak, ile-apaindegiak eta edertasun-institutuak, argazkigintza eta fotokopia zerbitzuak, tabernak, kafetegiak, jatetxeak eta txurro-dendak.\n200.000 euroko aurrekontua du laguntza-programa honek, eta eskatzaile bakoitzari 5.000 euro emango dizkiote gehienez. Establezimendu aktiboen kasuan, hauek izango dira diru-laguntza emateko irizpideak:\nBerritze-lanen zenbatekoaren %80 diruz lagunduko dute.\nHigiezinen eta makineriaren inbertsioaren %80 diruz lagunduko dute.\nEkipamendu teknologikoaren inbertsioaren %80 diruz lagunduko dute (gehienez 1.000 euro).\nAholkularitza eta kontsultoretza teknologikoko gastuen %50 bitarte diruz lagunduko dute (gehienez 500 euro).\nEstablezimendu berrien kasuan, aldiz, hauek izango dira irizpideak:\nEnpresa berriaren lokalaren alokairu-gastuaren %80 diruz lagunduko dute (gehienez 2.500 euro).


Denbora eta premia (Guernica). José Ramón Amondarain\nHasiera: Ostirala, 2012(e)ko Martxoaren 30a\nAmaiera: Igandea, 2012(e)ko Irailaren 02a\nJosé Ramon Amondarrain artistaren Denbora eta Premia (Guernica) proiektua irudikapenaren mugen inguruko ikerketa sakon baten emaitza da.\nJosé Ramon Amondarain artistaren Denbora eta Premia (Guernica) proiektua irudikapenaren mugen inguruko ikerketa sakon baten emaitza da. Urgencia (Premia) izeneko instalazio batek eta 8 argazkiren 1:1 eskalan gouache teknikarekin egindako erreprodukzioak osatzen dute proiektua.\nUrgencia (Guernica-ren anagrama) tamaina handiko 8 oihalek osatutako instalazioa da, arteari, eta haren muga eta eginkizunei buruzko saiakera anizkuna, duela 75 urte egindako lauki enblematikoaren –Picassoren Guernica-ren– irudikapenaren bidez. Proposamen honekin J. R. Amondarainek eta ARTIUMek lanaren prozesua aletu nahi izan dute, haren ikono balioa aztertu eta gaur egun duen hedaduraren inguruan gogoeta egin.\nErakusketa, Gernikaren bonbardaketaren eta Pablo Picassok lan bikain hau egitearen 75. urteurrena betetzearekin batera egingo da. Izan ere, gertakizun hark eragin zion –eta baita Europako eta mundu osoko herri iritziari ere– gaitziduraren ondorioz eman zion bere lanari sarraskitutako herriaren izena. Gaur egun mito bihurtu den margolana, denboragabetasunaren edota, hobeto esanda, etengabeko denborazkotasunaren –denbora errealaren barruan edota haren aldamenean– adibide da, eta arteari era askotako ikuspuntutatik –gizartea, ekonomia, kultura, politika, gogoetabidea, ikonoak...– ematen zaion arretaren mamitzea.\nGaur egun donostiar artistak jarraitu duen prozesuaren antzeko bidea eginez, Guernica premiazko egoera batean egin zen eta oso denbora jakinean, gerra zibila bete-betean zegoela. Espainiar Errepublikaren gobernuak 1937. urtearen hasieran Picassori egindako mandatuaren emaitza da, Parisko Nazioarteko Erakusketako bere pabiloirako. Dora Maar argazkilariak egikeraren prozesua dokumentatu zuen eta gaur, J. R. Amondarainek argazki haiek erabili ditu bere lana burutzeko.\nMimesia, kopia eta jatorrizkoa funtsezko kontzeptuak dira erakusketa honetan. Amondarainen lanak margolanaren denborazkotasunera garamatza, etapa eta gauzatze batzuen eta besteen bidez haren inguruan birpentsaraztzeko. Lan honetan, denbora luzatu egiten du artistak, gogoan izan behar da 1937an Picassok hilabete inguruan burutu zuela lana eta horrenbestez, haren bat-bateko prozesu mentalak halako kamera geldian erabili dira eta Amondarainek bere bat-bateko prozesu mentaletan aztertu, digeritu eta bere gain hartu ditu, denborarik gabeko segida bizi batean sarrarazten gaituen sortze-begizta batean.\nIrudikapenen eta erreprodukzioen joko bat sortzen da; margolan bati argazkiak egin zaizkio eta argazki horiek, gaur egun, margotu egin dira, bi dimentsio bilduz: argazkian agertzen den margolana eta argazkia bera. Bestearena denaz jabetze honen bidez, egite-prozesua aletzen da, lanaren ikono balioa eta esanahia aztertzen dira, haren etengabeko gaurkotasuna egiaztatuz eta gogoetabide antifetixista eta aurazkoen paradoxak nabarmenduz, hala eskatzen baitu arteak bere buruaz eta egungoa bezalako gizarte batean duen eginkizunaz planteatzen duen eztabaidak.\nErakusketa kronologikoki erakusteko diseinatu da, lehen zirriborrotik hasi eta azken aurkezpeneraino. Bilakaera horren pausoak batzuk besteetatik bereizirik kokatu dira, horrela bisitariak bata bestearen ondoren aurkituko ditu zortzi oihalak, bere denboraren eta zentzumenen esperientziarekin jolastuz, eta jatorrizko tamaina izango duen margolanaren egite-prozesuaren barruan sartuko da, hala intelektualki nola emozionalki. Ibilbidearen bukaeran lan amaitua, gaur ezagutzen duguna, egongo da ikusgai, beste teknika bat erabiliz Dora Maar-en jatorrizko argazkiak erreproduzitzen dituzten 8 gouacheak lagun dituela. Bide horretan, bakoitzak bere esperientzia biziko du, baina prozesuarekiko topaketan, geruzak bata bestearen gainean jarriz doazela, igarotako denboraren, eta margolanaren inguruko galdera eta gogoeten bidez, historiak estali duen esanahi ugarien errezela kendu izango dio, neurri handi batean.\nProiektu honen eta Picassoren Guernicaren arteko beste lotura nagusietako bat, biak egin diren asalduzko unearen garrantzia da –une erabakigarriak inondik ere–, eta kulturak eta arteak bietan (izan) duten eginkizuna. Ez dirudi gehiegi esatea denik gizartearen eta ekonomiaren egungo egoera ezin eutsizkoa dela, derrigor aldaketa bat eskatzen duena, sistemaren krisiak eragina, jarrerak eta intransigentzia erradikalizatzeko arriskua areagotuko duena. Berriro arnasa hartzen ikasi beharko dugun eremua.\nDenbora eta premia (Guernica) ARTIUM Bildumaren proiektua da.\nInaugurazioa: 2012ko martxoaren 30ean, 20.00etan\nHegoa Aretoa, 2012ko martxoaren 30etik irailaren 2 arte\nARTIUM Bildumaren proiektua\nEkoizlea: ARTIUM (Vitoria-Gasteiz)\nBabesleak: Arabako Foru Aldundia, Eusko Jaurlaritza, Euskadi 2012, Vitoria-gasteizko Udala, El Correo, Inmomyn


HARRESIAN ZULO + El Arrabal - Jimmy Jazz Gasteiz\n+ El Arrabal\nApirilak 14 larunbata\n7 € + gastuak (15 € + CDa – VSD dendan eta Andagoia tabernan salgai)\nAurresalmenta: VSD • Taberna Andagoya\n14 urteko ibilbidea, estudioko 2 lan eta zuzeneko ordu askoren ondoren, HZ sorkuntza, gozamen eta garapen musikaleko prozesu kolektibo bat dela esan dezakegu. Hitz melengak erabili genitzake kulturartekotasunaren inguruan, baina egia esan urteetan zehar egindako bidean elkar topatutako pertsonen aniztasunaren emaitza da HZ. Horrenbestez, eta gure lan berriaren izenari jarraituz,kolore anitzeko fusio erritmikoa beste biderik ez dugu topatu elkar ulertu eta bide kolektibo hau sortu ahal izateko. Urte hauetan guztietan erritmo, dantza eta melodia anitzak elkartzen dituen gure ahots propioa bilatzen saiatu gara. Alboka edo txalapartaren berezko sonoridadeak, djembe, kajoia, darbuka edo tamarekin nahasten dira, gitarra eta bajuaren melodiapean. Abestien hitzak hizkuntza ezberdinetan sortzen dira, asko egun berean jaio eta hiltzen direlarik, edo denbora batera forma hartzen dutelarik euskaraz zein gazteleraz. Sorkuntza prozesua espektru honen edozein puntutan jaiotzen da. Abesti oro pixkanaka agertzen da lokalean sartutako energia, blokeo, inspirazio eta pazientzia artean. Eta behingoz zuzenekora heltzen garenean, bertaratutakoek prozesu honetan parte hartzeko aukera izaten saiatzen gara, azken bultzadatxoa eman diezaioten elkarlanean sortutako gozamen, dantza eta emozio guzti honi.\nLaburbilduz, ondo pasatzeko, barrenak hustutzeko, historio ezberdinak kontatzeko, emozionatzeko eta magia musikal pixkat sortzeko ahalegina, hori da HZ.\nEl Arrabal estilo ezberdinak eta musika libre eta kontzientea bere barne hartzen dituen musika proiektu bakarlaria da. Ezinegonak, sortzeko grinak eta askatasun oihu bat transmititzeko beharrak bultzatuta, kantautore honen ezaugarririk nabarmenenak letra gordinak eta musika anitza eta pertsonala dira.


Uzkun etxea - Wikipedia, entziklopedia askea.\nKale Nagusia kalea eta Pilliku plaza: Ezkerrean, Uzkun etxea (kamioia aurrean duela), eta eskuinean, Done Jakue Bideari buruzko Interpretazio Zentroa. Irudi gehiago\n43° 16′ 36″ N, 2° 07′ 37″ W / 43.27662°N,2.12695°W / 43.27662; -2.12695Koordenatuak: 43° 16′ 36″ N, 2° 07′ 37″ W / 43.27662°N,2.12695°W / 43.27662; -2.12695\nUzkun etxea Gipuzkoako Orio udalerrian dagoen etxe bat da. Orioko Alde Zaharran dago, Kale Nagusia kaleko 14. zenbakian. Pilliku plazan eta Kale Nagusiko 12. zenbakiko etxearen eta Mari Maestra Enea etxearen artean eta Kale Nagusiko 15. zenbakiko etxearen parean.\nJatorrizko etxea ziurrenik XVI. mendearen amaierakoa izango zen, baina gaur egungoak haren arkitektura elementuak gorde ditu. Fatxada laua du, mende hartan herritarren etxeetan ohikoa zenez. Beheko solairuak hareharrizko harlangaitza-hormazko fatxada du, eta izkinak silarrizkoak ditu. Arku eskartzanoan dobelatutako ate ederra du, giltzan, erliebean, besoak sagarretan amaiturik ditun kalbario-gurutze bat dauka. Bi solairu goi ditu, bigarrena garaiera txikikoa.\nMultimedia: Uzkun etxea


Eskuin muturrak zerrenda izanen du Baionan | Eskuin muturrak zerrenda izanen du Baionan – iparraldekohitza\nPascal Lesselier Frantzia Zutik alderdiko kideak eramanen du eskuin muturraren zerrenda. Hautagaitzak aurkezteko azken egunean lortu du izen guziak biltzea Sud Ouest egunkariaren arabera.\nAzkenean bost izanen dira. Jean Rene Etxegarai, Henri Etxeto, Jean Claude Iriart eta Mathieur Bergeri, Pascal Lesselier eskuin muturreko hautagaia batu zaie heldu den martxoaren 15 eta 22an izanen den hauteskunde lehiara. Gaur zen herrietako bozetarako hautagaitzak aurkezteko azken eguna -18:00etan bukatzen da -, eta Lesselieren aukerak galdutzat emanak zituzten anitzek; baina, izen guziak batzeko gai izan dela jakinarazi du Sud Ouest egunkariak.\nJean Michel Iratxet Batasun Nazionaleko Ipar Euskal Herriko arduradun ohia ere zerrendan izanen da. Bere aldetik hautagaitza osatzen entseatu zen lehenbizi, baina, ez zituen izen guziak kausitu; bere alderdia utzi eta Lesselierekin batzea erabaki du azkenean.\nOrain arte, lau zerrendaren artean zen bozen ekuazioa: hiru ezkerreko gisa identifikatuak, eta bat zentro-eskuinekoa. Eskuin muturraren etorrerak erabat irauli lezake joko zelaia. Ikustekoa izanen da zer hautagairi eragiten dion gehien.\nTxillardegi omenduko du 11. Hendaia Euskaraz-ek


Maiatzak29, Elkartasunezko 1. Herri Lasterketa, “BIRA PARKEAN”, etapaka – Parque Tecnológico de Álava\nMaiatzak29, Elkartasunezko 1. Herri Lasterketa, “BIRA PARKEAN”, etapaka\nAlbisteak > 2016 > Maiatzak29, Elkartasunezko 1. Herri Lasterketa, “BIRA PARKEAN”, etapaka\nDatorren maiatzaren 29an, Arabako Parke Teknologikoan, Elkartasunezko 1. Herri Lasterketa izango da, Bira parkean, etapaka. Minbizidun umeen gurasoen Aspanafoha elkartearen aldekoa izango da lasterketa\nEkimen berria da Araban. 4 lagunez osatutako taldeek etapaka egingo dituzte egun osoan zehar zirkuituaren 60 kilometroak. Hasiera eta amaiera Parkeko eraikin nagusian izango da.\n‘Elkartasunezko lasterketa etapaka’ izan zen ‘Parkearentzako Erronka’ ekimenaren lehen edizioa irabazi zuen ideia eta Korrikalianos Kirol Klubak antolatzen du Arabako Teknologi Parkearen elkarlanarekin.\nElkartasunezko ekimen honen helburua Parkearen irudia gure lurraldetik harago zabaltzea, Parkearen proiektu soziala sustatzea eta minbizia duten umeen gurasoen Aspanafoha elkartearentzako dirua biltzea dira.\nElkartasunezko 60 kilometro ditugu helburu horiek lortzeko. Parte hartu nahi dutenek 200 euroren truke “eros” ditzakete eta horrela, bizimodua pixka bat errazten lagunduko diete minbizia duten umeei eta haien familiakoei.\nMaiatzaren 29an, ELKARTASUNAREN ALDE EGINGO DUGU KORRIKA PARKEAN.


Bahia Blancako Euskal Argentinar Aste Nazionala 2009: ekitaldietako argazki eta bideo erreportaia (II) — Euskal Kultura\nHemen zaude: Hasiera → Albisteak → Bahia Blancako Euskal Argentinar Aste Nazionala 2009: ekitaldietako argazki eta bideo erreportaia (II)\nBahia Blanca, Argentina. Euskal Herritik propio etorritako Urko kantari donostiarrak ostiral gauean FISA pabilioian eman zuen kontzertuaren ondotik, festa giro ederrak segitu zuen bertan, gaztejendea eta dantzariak partaide, goizeko ordu txikiak arte. Larunbat goizarekin, berriz, ekitaldiz betetako asteburu trinkoari ekin zitzaion, igande eguerdiko itxiera senidetasun bazkarira arte egitarauak bere barnean makina bat proposamen biltzen zituela, tartean bilerak, kirol erakustaldiak, tailerrak, sari-emateak, kalejira herrikoia Bahia Blancako kaleetan zehar, guztia, larunbat iluntzean, FISAko agertokira itzultzeko eta bertan afaria eta erromeria egiteko. Baina joan gaitezen zatika, eta hasi dezagun larunbat goiza Union Vasca Euskal Etxearen egoitzan.\n[Larunbateko jardunak goizeko 8:30ak irian hasi ziren, euskal etxeetako liburutegien bilkurarekin. Union Vascako liburutegiko Nere Grassi liburuzainarekin batera, euskal etxe antolatzaileko lehendakariak, Mikel Irazustak, eman zien ongi etorria beste euskal etxeetatik bertaratu ziren liburuzainei]\n[Mikel Irazusta, Bahia Blancako Union Vasca (Laurak Bat ohia) Euskal Etxeko lehendakaria eta Nerea Grassi de Goicochea, bertako Jose Migel Barandiaran Liburutegiko arduraduna, eta euskal liburuzainen bilkura honetako koordinatzailea]\n[Euskal Liburutegien bileran parte hartu zuten li align=centerburuzainetako batzuk Bahia Blancako Euskal Etxeko 'Jose Migel Barandiaran' liburutegiko areto nagusian, bilkuran euren gai amankomunez mintzatzen]\n[EuskalKultura.com-eko zuzendaria, Joseba Etxarri, liburutegietako arduradunei mintzo zaie, komunikabide horretatik ematen zaien sostengua azalduz, aipatuz hain zuzen ere azken hilabeteotan EuskalKultura.com antolatzaile eta bitartekari izanik Nevada-Renoko Unibertsitateko Euskal Liburutegitik munduko hainbat euskal etxetako liburutegiei egin zaien liburu-doaintza, garraioa ere kitorik. Munduan, Argentina, Alemania, Kolonbia, Mexiko, Espainia eta Estatu Batuetako hainbat euskal etxe baliatu dira eskaintzaz; Argentinari dagokionez, General Acha, Salta, San Pedro, Necochea, Mar del Plata, Corpus Christi, Resistencia, Mendoza, San Juan, General Rodriguez, Bahia Blanca, La Plata, Rio Gallegos eta Buenos Aires Hiri Autonomoa]\n[Astelehenetik aurrera eta aste osoan zehar 'Euskal Herriko baserriak' izeneko erakusketa egon zen zabalik Bahia Blancako Euskal Etxean]\n[Larunbat goizean FEVAk, urtero Euskal Astearen baitan egiten duen osoko bilkurari ekin zion, mahaiburu federazioko lehendakari den Felipe Eiheragibel, Rosarioko Zazpirak Bat Euskal Etxeko kidea]\n[Joseba Etxarri FEVAko bilkurara ere bertaratu zen, gai-zerrendaren barnean baitzegoen bere partaidetza. Euskal Etxeetarako ordezkariei egin zizkien hitzetan, oraindik ere horretan sartu ez diren euskal elkarteei dei berezia luzatu zien euren ekimenei behar bezalako oihartzuna eman eta egindakoaren berri eman dezaten. EuskalKultura.com-ek horretarako eskaintzen duen bide erraztua aipatu zuen, euskal esaera zaharra gogora ekarriz: Esanak egin, eginak esan]\n[FEVAko bilkurak bisita berezia bildu zuen geroago, Eusko Jaurlaritzako Argentinako Ordezkaria, Elvira Kortajarena, Buenos Airestik, eta Euskal Herritik Jaurlaritzako Kanpoko Euskal Gizataldeekiko Harremenetarako Zuzendari Julian Celaya bertaratu baitziren]\n[Marta Abarrategui FEVAko idazkari eta Arrecifesko Euskaldunak Danak Bat Euskal Etxeko kide denak bi euskal ordezkariak aurkeztu eta Julian Celayari buruzko biografi soslaia irakurri zuen, lehenengo aldiz biltzen baitzen kargua hartu zuenetik FEVArekin osoko bilera batean]\n[FEVAko ordezkarien aurrean mintzatu zen Julian Celaya eta FEVA erakundearekin eta kide dituen euskal etxe guztiekin lankide izateko nahikeria azaldu zien. Kanpo Ekintza idazkari nagusia den Guillermo Echeniqueren mezu bat irakurri zien, Eusko Jaurlaritzak alor honetan segitu behar dituen ildo nagusiak aipatuz. Elvira Kortajarenak ere euskal etxeen eta euskal hiritarren zerbitzurako duen borondatea azpimarratu zuen, eta Argentinako euskal etxe guztiak bisitatzeko bere guraria berretsi zuen]\n[Jaurlaritzako bi ordezkari politikoei lagunduz Andoni Martin Kanpo Ekitzako teknikaria ere bertaratu zen. Hau ere bildutakoei zuzendu zitzaien, eta indarrean dauden deialdi eta aferei buruzko jarraipide eta jakingarriak eman zituen. Hala eskatu zuten euskal etxeei, argitaratzear dagoen baina oraindik buletinean argitara eman ez den euskal etxeentzako 2009ko deialdiko dirulaguntzen kopurua adierazi zien, xifrok argitaratuak izan arte ofizialak izango ez direla argituz]\n[Euskal Herrian herri kiroletan ari diren zenbait kirolari aditu --Gipuzkoako Herri Kirol Federaziokoak-- kirol hauen erakustaldiak egitera hurbildu ziren Euskal Astera. FISAko eremuan jardun zuten. Irudian, aizkolariak]\n[Aizkolarien ahaleginak txalotu eta estimatu egin zituen publikoak. Herri kirolak biharamunean errepikatuko ziren, igandean, katedral ondoan, trafikoari propio itxitako Bahia Blancako karrika batean. Euskal Astean aritu ziren aizkolari eta herri kirolariak: Ernesto Ezpeleta (Bihurri), Jose Inazio Flores, Jesus Olaizola (Agite) eta Jesus Gisasola. Joseba Ostolaza harrijasotzaileak, bestetik, 100, 150 eta kilo gehigotako harriak jaso zituen]\n[Joseba Ostolaza harrijasotzailea 125 kiloko kubikoa altxatzen]\n[FISAko pabilioi estaliak bildu zituen jenderik gehien deitu zuten Euskal Asteko ekitaldiak. Irudian, larunbat eguerdiko bazkaria. Pabilioia euskal baserrien itxura zeukaten ia egiazko tamainako eraikinekin edertuta zegoen, Bahia Blancako Union Vasca Euskal Etxeko kideek hartutako lana]\n[FISAko pabilioia larunbat eguerdiko bazkaria bitartean. FISA eta Euskal Etxea bera izan dira aurtengo Euskal Asteak izan dituen bi egoitza eta agertoki nagusiak]\nBIHAR SEGITUKO DU\nBahia Blancako FISA pabilioia 2009ko Euskal Asteko larunbatean, Argentina osotik etorritako ordezkaritzak bazkaltzen (argazkia EuskalKultura.com)\n'Liburutegiak topaleku' kanpaina medio kulturen arteko integrazioa bultzatuko du Eusko Jaurlaritzak\nArgentinako 18 euskal liburutegi arduradunek ekimen amankomunak garatu dituzte Rosarioko Euskal Astean


EHU eta PCR testak: eman ta zabal zazu? –\nCovid-19 pandemiagatik alarma estatua ezarri eta egun gutxitara EHUko ikertzaile talde batek, beste ikerketa-zentro batzuetako ikertzaileekin batera, prozedura berri bat garatu zuten PCR testak egin ahal izateko. Denbora errekorrean garatzea lortu zuten, lan-ordu asko sartuz eta auzolanean antolatuta. Apirilaren 8an EHUko Campusa aldizkarian iragarri zenez, prozedura honen berariazkotasuna %100koa da eta sentsibilitatea %92koa. Gainera, erabiltzen diren kit komertzialak baino askoz merkeagoa da, test bakoitzak 15 bat euroko kostua izanda. Aste bat beranduago EHUk jaso zuen test horiek egiteko Carlos III Osasun Institutuaren baliozkotasuna. Ikertzaileen arabera, prozedura berri honi esker, EHUk eguneko 500-1000 test egin ahal izango luke eta, PCRak egiteko ekipoak dauzkaten EAEko laborategi guztiak koordinatuta, eguneko 10.000 test egitea posiblea izango litzateke.\nRT-PCRa martxan. UGO MAYOR (Berria)\nMomentu horretatik hasi zen surrealismo ukituak izango lituzkeen egoera, atzean egon daitezkeen interesak sumatuko ez bagenitu. Argi dago testak EHUtik era masiboan egiteak unibertsitate publikoaren erreferentzialtasuna indartuko lukeela eta, azken urteetan ikusten ari garenez, guztiak ez daude horren alde. Beste alde batetik, ez dugu ahaztu behar testek ekimen pribatuari negozioa egiteko aukera handia eskaintzen dietela ere, eta arlo publikotik prezio baxuetan egiteak aukera hori zapuztuko luke neurri handi batean. Hasieratik Eusko Jaurlaritzaren Osasun Sailetik ekimen honi garrantzia kendu zitzaion eta baztertzen saiatu zen. Halako larrialdi egoera batean hain lagungarria izango zen aukera hau gutxiesteak ezinegona sortu zuen jendartean, baita EHUko komunitatean ere. Ondorioz, apirilaren 25ean publiko egin zen adierazpen bat (https://testmasiboenalde.wordpress.com/), aste batean UPV/EHUko irakasle, ikertzaile eta administrazio eta zerbitzuetako langileen artean 1000 atxikimendu baino gehiago jaso zuena.\nHandik egun gutxira, EHUk eta Osakidetzak PCR testak egiteko lankidetza-hitzarmen bat sinatu zuten, EHUko ahalmena ez erabiltzeak sortutako harridurari eta adierazpen publiko honek sortutako presio mediatikoari erantzun bezala interpreta daitekeena. Izan ere, hitzarmenaren ostean gaia desagertu da hedabideetatik. Edozelan ere, bi elementuri erreparatu behar zaie. Alde batetik, EHUko parte-hartzea Osasun Ministeriak martxan jarritako prebalentzia ikerketan aritzera mugatzen zen, 5000 pertsonei testa egitea aurreikusiz. Beste aldetik, momentu horretatik hona izandako oztopoak eta atzerapenak etengabeak izan dira: Osakidetzak eman beharreko balidazio klinikoa berandutzea, Osakidetzatik heltzen ez diren laginak, proba pilotuetan arazoak, boluntarioen azterketa medikuak atzeratzea eta, behin eginda, laginak hartzeko itxaroten jarraitzea… Horretaz eta zenbat test egin diren galdetuta, EHUko gobernu taldeak ez du erantzun zehatzik eman. Denbora igarotzean, EHUk eta Osakidetzak sinatutako hitzarmena gai deseroso hau medioetatik kentzeko bluff bat izan zela gero eta ageriko agertzen da. Bi hilabete beranduago, ekimen horren potentzialtasuna gutxienekoan geratu da. Jendarte arduratsu batean hau eskandalu bat izango litzateke.\nPCR testak egiteko prozedura garatu duen taldeak bere eskaintza zabala egin zuen erakunde publikoek jendartean test masiboak egiteko erabiltzeko. Azaldu dugunez, handik aurrera gertatutakoak interes ilunak eta baliabide eta arlo publikoaren gaitasunen xahubide argia erakutsi dizkigu. Prozedura eta baliabide teknikoak badaude, balidazioak badaude baita giza-baliabideak ere (testak egiteko teknikariak eta osasun-pertsonala), zergatik uko egin zaio aukera hau erabiltzeari? Test honekin momentuan kutsatuta dauden pertsonak detektatzen dira, baina asintomatikoak detektatze hutsak aurrerapen nabari bat suposatuko luke pertsona horien ingurukoentzat baita pandemia kontrolatzeko. Eta testak maiztasun batekin egiteko programa batean kokatuta, kutsatua izateko arriskua asko gutxituko litzateke. Zentzu horretan, LAB sindikatutik ere, populazio osoari test masiboak egitea eskatu zen, lan arloan ere nondik hasteko lehentasunak finkatuz. Kolektibo batzuei testak egin bazaizkie (osasun zerbitzuetako langileak, egoitzetako pertsonala, arrantzaleak…), zergatik ez erabili unibertsitate publikoaren baliabideak beste kolektibo eta pertsonak ere babesteko? Zergatik erabaki dute aukera hau zokoratzea jendarteari baliabide hau ukatuz?\nAgintari politikoek EHUk jendarteari begira duen ahalmena baztertu egin dute, eta EHUko gobernu taldeak otzantasunez onartu du. Aukera ezin hobea galdu da unibertsitate publikoak jendartearen premiazko beharrei erantzuteko, hainbestetan errepikatzen den gizartearen zerbitzuan egotearen izaera erakusteko eta EHUko ikertzaileek egiten duten lana nabarmentzeko. Maiz markatzen digute ezagutzaren transferentzia unibertsitatearen ildo garrantzitsuenetako bezala. Oraingoan, jendartearekiko transferentzia larriki kutsatuta geratu da. Honelako egoerek “Eman ta zabal zazu” lelo famatu hori baita unibertsitate publikoaren ustezko autonomia ea non geratzen den hausnartzera eraman behar gaituzte. Zein unibertsitate publiko nahi eta behar dugun birplanteatzera eraman behar gaituzte.\nIñaki Etaio, Maite Urtiaga, Gabi Elkoroaristizabal, Arantza Gutierrez\nLABen sail sindikala UPV/EHUn\nEHU, EHU eta PCR testak: eman ta zabal zazu?, koronabirusa, lab, pandemia, pcr, pribatua, publikoa, sindikalgintza, testak, unibertsitate publikoa\n2 pentsamendu “EHU eta PCR testak: eman ta zabal zazu?”-ri buruz\nEuskaldun bat 2020-06-17 22:16\nBehingoz zurekin ados.\nEuskaldun bat 2020-06-17 22:30\nPertsonak muturreko egoeretan ezagutzen dira hobekien eta hemen horrela izan da. Urkullu nahiko maila eskaseko pertsona eta politikaria jotzen nuen, eta krisi honetan, eskasa ez, maila patetikoa duela argi eta garbi ikusi dut. Politikoki zuzenan instalatutako pertsona mediokre bat, inoiz ezer egiteko mailarik izango ez duen bat. Baina kontua da bera dela inkestetan baloratuena. Horrek aditzera ematen dit jendearentzat zer den ona: politikoki zuzena, ezertan bustiko ez dena, espero dena egingo duena, gorputz planta ona, ondo hitz egin. Hori da baloratzen duena jendeak eta merezitakoa daukagu. Murga sailburua ere magistrala da. Neure buruari galdetzen diot emakume hau nondik atera duen Urkulluk: euskaraz hitz egiten entzuteak lotsa ematen du, bere kabuz erabaki bakar bat ere ez du hartuko eta sistemak esaten duen oso-osorik beteko du. Lotsa ematen du. Eta gero Tapia anderea… honek euskaraz ederki daki baina honek daukan ambizioarekin eta egoarekin katedral bat eraiki daiteke. Gero Beltran de Heredia… euskaraz zipitzik ez dakien beste pertsonai gris bat. Sekulako fauna dago oraingo gobernuan, oso mediokrea.


Patri Espinar: ‘Maite dodan kirola da eskupelotea’ - bizkaie.biz\nKoldo Isusi Zuazo\t2019-07-29 08:05 Barriketan\nEPE, Emakumeen Pelota Alkarteko burua.\nEmakume Pelotarien Alkarteko burua da. Arloa ezagutarazo, gizartean eragin eta pelotarien lan baldintzak hobetu dira helburuak. Informazino gehiago behar izan ezkero, klik egin hemen.\nOraingoz modalidade ezbardinetako 80 pelotari inguru batu dira baina joan-etorriak eta zenbaketak tarteko, apur bat itxaron beharko da datu zehatza jakiteko. Hemetik aurrera lan handia dagoan arren, pozarren dabiz. Gauza asko Patri Espinarregaz jorratzeko.\n1.- Ezer baino lehen, zorionak sortu barri dozuen alkarteagaitik eta emakumeen jarduerak bistaratzeagaitik. Burua erakusteaz gan, lan baldintzak hobetzea da zuon burukomin handienetakoa baina beste gauza batzuk be aldarrikatzen dozuez. Zeintzuk?\nBai, eskerrik asko. Oihartzun gehien sortarazo dauena lan baldintzean izan daiteke baina badagoz beste aldarrikapen batzuk be, berbarako, gizartean gure jarduerea eta emakumeen lana ezagutarazotea; horrezaz gan, pelotari gazteakaz, hasibarriakaz, federazinoagaz, beste kirol talde batzuekaz zein erakunde batzuekaz berba egin gura dogu. Pena da baina ezerezetik hasi gara beharrean eta dana dago egiteko, alkarlanean dana izango da posible.\n2.- EPE zelan hartu dau gizarteak?\nOndo. Baegoan beharra. Batzarrak egin eta dosierrak zabaldu doguz eta jentea pozik dago. Jaialdi batzuk be atondu doguz honezkero eta orain pelotariakaz berbetan gabiz taldea osotu eta indar handiagoa egin ahal izateko. Laurogei lagun inguruko datu horretan gorabehera batzuk egongo dira eta oraingoz ezin deutsut datu zehatzik emon zeregin horretan gabizelako.\nKontzientziazino lanetan gabiz orain, jentea jakitun izan daiten ze pausu emon dogun eta zeintzuk emon beharko doguzan zehazteko.\n3.- Eskuz munduko txapelduna zaitugun arren, ikusgaitasuna eta aparte itxita, benetako arazoak dozuz, baita entrenamenduak egiteko be...\nBai, Usansolokoa, bizkaitarra izan arren, Hernanin lehenengo eta Donostian bizi naz azken urteotan eta benetako burukominak izan ditugu emakume pelotariok, baita munduko txapelduna be tartean dala. Munduan beste jarrera bat dago emakume kirolariakaz, Pelotea euskaldunon kirola izan arren, ez dabe behar dan moduan baloretan; Valentzian zein Belgikan, berbarako, pelotari danak dagoz beka bategaz eta mutil gehienak profesionalak dira. Arlo horretan, Euskal Herria da okerren dagoan herrialdea. Zorionez, gero eta erraztasun gehiago daukagu. Pozik nago ze dirulaguntzinoak hartu izan ditut eta errekonozimenduak, autortzak be egin izan deustiez eta aurrera egiten laguntzen deutsue. Bizkaiko Diputazinoak be emon deust laguntzinoa eta sano eskertuta nago.\n4.- Umetatik zabiz zu pelotan, eskuz eta palan be bai. Zergaitik egin zenduan aldaketea?\nBai. Alebinetan, Usansoloko Esku Pelota Taldean hasi nintzan, asko disfrutetan neban. Baina mutilekaz jokatu nehar neban neska bakarrenetakoa nintzalako, baegoan beste bat baina denpora askorik ez eban egin. Gazte mailan eskupelotea itxi eta pare bat urte edo egingo nituan pala modalidadean pelotea, futbito\neta futbolagaz buztartuz. Lesino batzuk tarteko hori be itxi egin behar izan neban baina azken urteotan barriro engantxau naz eskupeloteagaz.\n5.- Askorentzat zeu be eredu zarela jakinik, pelotan zeintzuk izan dira zure ereduak?\nHau nire pasinoa da eta ahal dodan guztia egiteko prest nago. Eskupelotan nenbilenean, mutilak ziran erreferente, pelotari profesionalak, Beloki, Titin, Retegi eta horreek. Palaz, barriz, Maritxu, Maider Mendizabal, Amaia Etxeleku...\n6.- Kadete eta gazte mailan, Euskal Herri mailan Interpueblos Txapelketea Bizkaiko talde batek, Zeanurikoak irabazteak ze gogoeta eragiten deutsu?\nItzela izan da. Urte batzuk pasau dira baina nafarren indarraldian etena etorri da, bizkaitarrak nagusitu dira eta pentsaizu Interpueblos beti izan dala eragin handiko txapelketea. Usansolo be tartean izan da eta asko segiduten dogun txapelketea da.\n7.- Emakumeak beti ibili zarie kirol arloan baina esan leike orain susperraldia datorrela, ez pelotan bakarrik, arraunlaritzan, txirrindularitzan, saski baloian, baita zeuk praktikau izan dozun futbolean be. Iluntasunetik argira?\nAkaso. Kirola gizartearen isla da, gizartean egoten diran aldaketa edo gorabeherak kirolean be igarten dira eta nik pentsetan dot bardintasunaren sasoian bizi garela. Herri guztietan bardintasunerako politikak oso indartsuak dira azken aldion eta hori kiroletan be ikusten da, gizartea kontzientziatzen doa eta oso positiboa da hori.\n8.- Zer emon eta zer kendu deutsu peloteak?\nPelotea maite dodan kirola da eta, akaso, lesinoak nabarmenduko neukez ze ezintasun horrek hasarratu egiten zaitu eta bakarrik sentiduarazo.\nAlde onak, barriz, piloa dira, besteak beste, lagunak, esperientziak, autoezagutzea eta beste kirol batzuetan ikusten ez diran baloreak. Sufriduten, erronkei errazago aurre egiten be ikasten dozu eta kiroletik kanpo be, eguneroko bizimodurako be asko lagundu deust peloteak.\n9.- Pelotari legez ze erronka dozu?\nNabilenagaz pozarren nago baina, beharbada, Front Ball modalidadea probau gura neuke, One Wallen antzekoa. Probetako aukerea izan neban Espainiako Txapelketan eta pozik ze irabazi egin neban. Aurre selekzinioetan egoteko deitu eustien eta 2019ko zemendian, Munduko Txapelketea Argentinan jokatuko danez, hara be joan gura neuke eta, ahal bada, domina bategaz bueltau.\n10. Aurten, Bardintasunerako Zirgari saria irabazi dozu, kirol merituakaitik eta ustez gizonezkoenak diran kiroletan gogor jarraitzen dozulako. Zer sentidu zenduan?\nPoza eta emozinoa. Babestuta eta motibauta sentiduten zara. Baina emakumeen eskupelotea kirol barria da eta porrotak eta trabes ibiltea be bizi dozuz mundu honetan, babes faltea, berbarako, bakarrik sentiduten zara. Oraintsu hasi gara egituratzen eta indarrak batzen eta gure atzetik datozenentzako bidea zabaltzen.\n11.- IVEF ikasketaduna zara eta telebistan be ikusi izan zaitugu: Munduaren Azken Konkistatzailean. Zelako esperientzia izan zan?\nEderra. Esperientzia oso gogorra baina aberasgarria izan zan, ondo pasau neban. Kapitain legez joakeran, erronka gogorra izan zan niretzako, zer pasauko dan ez dakizun momentuetan tensino handia bizi dozu, estresau egiten zara, zure lagunak, aurkariak zelakoak izango diran eta zelan erantzungo daben ez dakizu eta hori guztia oso nekagarria da. Halan da be, ausarta izan nintzan eta naz damutzen egindakoaz.\n1. Patri Espinar | Ikusi handiago | Argazki originala


Hipoteka ordaintzeko arazoa dutenei zuzendutako hitzaldia\nKultura\t- Hitzaldiak\nStop Desahucios Lasarte-Oriako udalarekin eta Biyak Batekin batera bere etxearen hipoteka ordaindu ezin duen jendeari zuzendutako hitzaldia emango du, etxe-gabetzea ekiditeko. Maiatzaren 11an, Zaharren Etxean Stop Desahucios-ek bere etxearen hipoteka ordaindu ezin duen jendeari zuzendutako hitzaldia eskainiko du. Udalak, gaian interesa duten herritarrak parte hartzera animatu nahi ditu, titularra zein abal-emailea izan. Hitzaldian banketxearekin 5 urteko gabe-aldia negoziatzeko aukerak azalduko dira, kuota txikia ordainduz hilero. Aukera paregabea izango da herritarrei ardura sortzen dien hainbat galdera argitzeko: gehiegizko klausulak, gabe-aldiak, enkanteak...\nStop Desahucios Lasarte-Oriako udalarekin batera bere etxearen hipoteka ordaindu ezin duen jendeari zuzendutako hitzaldia emango du, etxe-gabetzea ekiditeko. Martxoaren 28an, Vila Mirentxuko ekitaldi-aretoan Stop Desahucios-ek bere etxearen hipoteka ordaindu ezin duen jendeari zuzendutako hitzaldia eskainiko du. Udalak, gaian interesa duten herritarrak parte hartzera animatu nahi ditu, titularra zein abal-emailea izan. Hitzaldian banketxearekin 5 urteko gabe-aldia negoziatzeko aukerak azalduko dira, kuota txikia ordainduz hilero. Aukera paregabea izango da herritarrei ardura sortzen dien hainbat galdera argitzeko: gehiegizko klausulak, gabe-aldiak, enkanteak...\nEuskaldunak eta karolingiar iraultza; Akitania eta Baskonian barrena\nFrankoak bizi izan ote ziren inoiz Akitanian? Zertaz hitz egiten zuten Elizaren kontzilioetan? Zergatik sortu ziren monasterioak? 732an, Toursen Karlos Martelek Europa salbatu ote zuen? Nola heldu zaigu informazio hori? Iñaki Lopez de Luzuriaga Martinez irakasleak galdera horiei erantzuten die UEUk argitaratu berri duen "Euskaldunak eta karolingiar iraultza; Akitania eta Baskonian barrena" ikerketa liburuan. Ikerlan dibulgatzaile oparoa da, europar eta euskal identitatearen garai kritiko baten kronika mamitsu eta zorrotza. Bertan, Franko karolingiar iraultza eta, hura gertatzearekin batera, hauen Akitania eta Baskoniako hedakuntza aztertu du irakasleak. Garai hartako historia, oro har, garaileen idatzien bidez ezagutu dugula uste du Lopez de Luzuriaga Martinezek. Hala, liburu honetan dialektika historikora ere jotzen du historialariak, eta bestelako kontakizunak ere aintzat hartu. Lehenengo eta bigarren mailako iturriak darabiltza, alegia, garaitik gertuen daudenak, adibidez, 754ko mozarabiar kronika, edo Annales regni Francorum, eta geroago ondutako azalpenak zein ikerketa modernoak. "Noski, horrek analisi historikoaren aldetik baditu hainbat zirrikitu eta korapilo: narrazio historikoei erreparatu diet, eta historiografia modernoa begi kritikoz aztertu".\nManuel Lekuona. Urriak 13, 19:30etan, doakoa\nHizlaria: Iñaki López de Luzuriaga\nEuritan ere jolasean! azken fasean sartu da\nIrailaren 28an, Villa Mirentxun hasiko dira Euritan ere jolasean! proiektuan herritarrek parte hartzeko prozesuko tailerrak Hiru tailerren bidez zehaztuko da zein gune estali eta hori nola egin, irailaren 28an eta urriaren 4an eta 6an 18:00etan. Udalak herritarrak lan-tailer horietan parte hartzera gonbidatzen ditu, Lasarte-Oriako eremu estali berriek non eta nola izan behar duten zehazteko eta horrela udalerriko eguneroko bizitza hobetzeko. Prozesu hori ahalik eta errepresentatiboena izango bada, ezinbestekoak dira herritarren iritziak eta ekarpenak. Hiru dira egingo diren tailerrak:\nIrailaren 28an: Diagnostikoa aurkeztea eta beharrak identifikatzea. 18:00etan Villa Mirentxun.\nUrriaren 4an: Lehentasunezko beharrak zehaztea. 18:00etan Villa Mirentxun.\nUrriaren 6an: Definitzea eta erabakiak hartzea. 18:00etan Pablo Garaikoetxea eskolan.\nNerabeen eta Familien Laguntzarako Programaren hitzaldia\nEkainaren 8an, 18:00etan, Norbera elkarteak “Nerabeak dituzten familiek: tratu oneko erlazioaren ezaugarriak” hitzaldia emango du Kulturetxean.\nJardunaldiak: Lasarte-Oria, bizikidetza berreraikitzen\nEtxean zaintzearen erronka: zaintzaileei zuzendutako laguntza-taldeak babeserako neurri bezala\nBidai diaporamen zikloa\nAdineko pertsonak izanagatik, ditugun ezberdintasunen aurrean duintasunez errespetatuak


Atxabaltako Udaberri Jaia 2021! | Arizmendi ikastola\nLarunbata egun berezia izan zen Aretxabaletan. Egun polita ikastolarentzat eta Almen eta Basabeazpiko atxabaltarrentzat. Goizeko lehen orduan ikastolako kamiseta jantzi eta jaia prestatzeko unea iritsi zen: karpak apaintzen joan, txingarrak, Basabeazpiko kanpoaldea… Itxaflero jaurtiketak festaren hasiera iragarri zuen. Bizi dugun egoeragatik, segurtasun protokoloak bete behar izan ziren, baina ez zen eragozpen izan egun eder batez gozatzeko.\nEzin bestela izan, paella ez zen falta izan. Han izan ziren Joselu, Sardá, Iñaki eta Andoni. Ikatza ere usaindu zitekeen, sahieskiak prestatzeko txingarren txinpartekin batera. Dena bere puntua hartzen zuen bitartean, trikitixaren soinuak Aretxabaletako kale eta bazterrak alaitu zituen. Dibertitzeko, gozatzeko gogoa zegoen…\n14: 00ak aldera bazkaltzeko ordua iritsi zen. Guztira 120 errazio baino gehiago prestatu ziren. Jasotako eskaeren arabera prestatu ziren poltsak, eta familiak janaria jasotzera pasatu ziren. Enkarguak banatu ondoren, goiz osoan zehar lanean aritu ziren kideek ere gozamenerako tartea izan zuten, soberan geratu zen paella eta sahiezkiaz gozatzen. Merezitako momentua!\nArratsaldeko 4etan, Basabeazpiko Youtube kanalean, jaiaren amaieraz gozatu zuten ikuskizun eder batekin.\nEskerrik asko zuen laguntza eta parte hartzeagatik! Egun ederra izan zen.


Askatasuna, berdintasuna - - Goiena.eus\nSabin Aranburu 2017-12-03 00:00\nBadirudi izenburuko kontzeptuak ideia ahistorikoak direla, betidanik eta betirako bizitzeko naturalki sortu diren ideiak. Egungo gizarte burgesa kontzeptu hauen errealizazio totala dela dirudi. Askeak gara, baita berdinak ere –hobetzeko asko daukagun arren–. Langileen eta jabeen klaseen arteko borrokan, dominatzaileen ideologia atera da garaile.\nNola sortu eta hedatu dira ideia hauek?\nDenok gara libre, juridikoki, merkantziak saldu eta erosteko. Langile klasearen kasuan, libre gara gure lan-indarra saltzeko –ez dugulako baliabide produktiborik eskura–, burgesiaren aurrean parez pare jarri gaitezke –berdin–. Hemendik eratortzen dira askatasunaren eta berdintasunaren ideiak.\nBaina salerosketa prozesua itxurakeria hutsa da. Badaude aurretik determinaturiko erlazio sozial konkretu batzuk. Merkatuan aske eta berdin izateko, produkzioan –lanpostuan– ezberdin gara. Jabearen esplotazioa jasaten dugu.\nHau da txanponaren bi aldeen ideia: merkatuan aske eta berdin izateko, produkzioan preso eta ezberdin izan behar dugu.


Gizarte sentiberatasuna duten pertsonentzat\nPertsonei beren gizarte arazoak gainditzen laguntzea gustatzen bazaizu eta bidegabekerien kontra borroka egin nahi baduzu, gradu honek gizartearen ongizatea handitzen eta gizarte bidezkoagoa eta berdintasunezkoagoa eraikitzen laguntzeko prestatuko zaitu.\nIkuspegi kritikoa eta jarrera etikoa\nGradu honen helburu nagusietako bat da jakiteak, jardunbide egokiak, gaitasun teknikoa, ikuspegi kritikoa eta jarrera etikoa eskuratzea, ondoren zure lanbide bizitzan erabiltzeko eta, horrela, pobrezia eta bazterkeria egoeran bizi diren taldeen bizitza eta elkarbizitza hobetzeko.\nGradua amaitutakoan, gai izango zara:\npertsonek bere ingurunearekin elkar eragiterakoan gertatzen diren gizarte gatazketan eta beharretan esku hartzeko eta egoera horiek ebaluatzeko, ikertzeko eta diagnostikatzeko.\npertsonei orientazioa eta laguntza emateko, zuzeneko eta banakako arretaren bidez\ngizarte baliabideak kudeatzeko\nPrestakuntza berritzailea, gizarte balioetan oinarritzen dena\nAurrez aurreko eskolak izango dituzu, goizez.\nRole playak egingo dituzu, gizarteko talde zaurgarrienei laguntzeko eta haien ondoan egoteko prozesuetan esku hartzeko teknikak lantzeko.\nLantegietan parte hartuko duzu, gizarte trebetasunak lantzeko, besteak beste, entzutea, ulertzea edo bitartekotza.\nIkasgelan kasu praktikoak landuko dituzu, herritarrentzako arrisku egoeren inguruan, giza eskubideen inguruan edo zuzeneko eta banakako arretaren inguruan, besteak beste.\nGaldesortak eta gizarte ebaluaziorako tresnak erabiltzen ikasiko duzu.\nKontsulta itzazu landuko dituzun gaitasunak


Desgaitasuna duten pertsonen eskubideen babeserako eta sustapenerako laguntza\n18 Ira 2018\nEuropako Batzordeak, Demokraziarako eta Giza Eskubideetarako Europako Tresnaren (EIDHR) bidez, ia 750 mila euroko diru-laguntza eman du desgaitasuna duten pertsonen giza eskubideen eta funtsezko askatasunen babesa eta sustapena laguntzeko; eta horrela, Hondurasen eta Nikaraguan Ezgaitasunaren Giza Eskubideen gaineko Nazioarteko Konbentzioaren aplikazio eraginkorra handitzea\nDesgaitasuna duten Pertsonen Nikaraguako Elkarteen Federazioa (FECONORI) eta Honduraseko Desgaitasuna duten Pertsonen Erakundeen Federazio Nazionala (FENOPDIH) dira programa gauzatuko dutenak, Bluefields Indian & Caribbean University (BICU) unibertsitatearekin, Alemaniako Arbeiter-Samariter-Bund (ASB) erakundearekin eta Euskal Fondoarekin elkarlanean.\nEgitasmoa osoaren %86a suposatzen duen Europako diru-laguntzari esker hainbat jarduera gauzatu ahal izango dira datozen bi urteotan:\ndesgaitasuna duten pertsonen eskubideen eta Konbentzioaren gaineko ezaguera eta informazioa sortzea.\ngiza eskubideen erakundeen, desgaitasunari lotutako erakundeen eta instituzio publikoen ahalmenak areagotzea.\ndesgaitasuna duten pertsonen erakundeen eta giza eskubideen erakundeen arteko aliantzak ezartzea.\ndesgaitasuna duten pertsonen giza eskubideak jendartean oro har ikusgai bihurtzea.\nEuskal Fondoaren ekarpena ahalmen-indartzera zuzendutako trukearen eta laguntza teknikoaren alorrean zentratuko da. Ekintza-lerro nagusietako bat desgaitasuna duten pertsonen enplegagarritasunaren inguruan definitzen da, enplegurako eskubide honen defentsa eta sustapena xede duten modeloetako aurkezpenaren bidez. Desgaitasuna duten pertsonak ahalduntzea da helburua, baina baita talde honen enplegagarritasuna hobetzeko aukeren gainean gobernuak eta enpresak kontzientziatzea ere.\nTrukeak Erdialdeko Amerikariko federazioen eta GUREAK taldearen artean burutuko dira; azken hau, merkatu lehiakorretan zerbitzu integrala eskaintzen duen euskal enpresa-talde bat da, Europa mailan erreferentzia desgaitasunaren alorrean garapen pertsonalerako eta profesionalerako berrikuntza eredu bezala.\nParaleloan, FECONORIk eta Somotoko udal-teknikariek, hiriguneetan irisgarritasuna lantzeko modelo pilotu bat ezartzeko, sistematizatzeko eta hedatzeko hiri-irisgarritasun plan bat garatuko dute; Nikaraguan (federazioaren, Nikaraguako Udal-Sustapenerako Institutuaren - INIFOM eta Nikaraguako Udal Elkartearen – AMUNIC bidez) zein Erdialdeko Amerikako beste herrialdeetan erreplika izan dezakeen eredu bat hain zuzen.\nSomoto Madril departamenduko hiriburua da, Hondurasekin muga duena; 40 mila biztanle inguru ditu gutxi gorabehera eta hiru azken hamarkadetan lankidetza- eta elkartasun-harreman estua Euskal Herriko udalekin.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Lanbide Heziketa" topic_facet:"Elektrizitatea eta automatismo elektrikoak (Modulua)" topic_facet:"Instalazioa eta mantenimendua (Lanbide Arloa)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Lanbide Heziketa Proposatutako gaia: Elektrizitatea eta automatismo elektrikoak (Modulua) Proposatutako gaia: Instalazioa eta mantenimendua (Lanbide Arloa)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Parte hartzea 2018·11·23\nAzaroaren 28an izango da, Donostiako Kontadores Gazte Zentroan arratsaldeko 18:30ean.\nLan-eskaintza: Euskadiko Gazteriaren Kontseiluak (EGK) Bakea eta Bizikidetzako teknikari-postua betetzeko deialdia zabaldu du\nLanpostua Donostiako egoitzarako da eta interesatuek azaroaren 27ra arte dute epea curriculumak bidaltzeko\nGipuzkoan Gazte Tour 2018·11·22\nGipuzkoan Gazte Tour: Parrapas, Ba!Goaz-eko protagonistak, Twin Melody eta DJ Txurrurekin batera PSK taldeko dantza masterclass-a\nKontzertuak, abenduaren 15ean, arratsaldean, Eibarko Astelena pilotalekuan izango dira. Sarrerak 5€ balio du. PSK taldeko dantza masterclassa, bestalde, goizean izango da, dohainik, Ipurua Kiroldegian.\nEmakumeen Indarkeriaren Nazioarteko Eguna 2018·11·21\nDatorren azaroaren 25ean Emakumeen Kontrako Indarkeriaren aurkako Eguna\nGazteen Euskal Behatokiko txosten batek dioenez, 2016an, Euskadin, 15 eta 29 urte bitarteko 1.046 emakumek salatu zuten genero-indarkeria.\nAzaroak 20 2018·11·20\nHaur eta Nerabeen Eskubideen Nazioarteko egunaren alde, eman like zibereskubideei!\nAzaroak 20, Haurren eta Nerabeen Nazioarteko eguna denez, harekin bat egin nahi dugu eta, Nazio Batuek onartutako Haurren eta Nerabeen Eskubideei buruzko Hitzarmenak (HEH) dioen moduan, adierazi eta agerian jarri nahi dugu eskubideak dituzten pertsonak direla.\nlan dosierra 2018·11·19\nPrentsako lan-eskaintzen dosierra (2018/11/19)\n“Gure Lurra, Sembrando Futuro” ekitaldiaren 2.edizioa ospatuko da, lehen sektoreari agerikotasuna emateko\nHiritarren eta baserritarren arteko topalekua azaroaren 21ean ospatuko da Donostian\nOrrialdea 1 nondik 39\n1 - 20 erakusten 773 emaitzetatik.


Aloña Zubizarreta: "Argi pixka bat ikusi dut txertoak immunitatea sortzen duelako" - Azpeitia - uztarria.eus\nAloña Zubizarreta: "Argi pixka bat ikusi dut txertoak immunitatea sortzen duelako"\nJulene Frantzesena 2021-02-08 12:20\nAloña Zubizarreta erizaina Gazako ospitale batean lanean, 2020ko urtarrilean.\nAloña Zubizarreta (Azpeitia, 1975) erizaina da, eta duela urte batzuetatik Jerusalemen bizi da familiarekin. COVID-19aren pandemiaren erdian eredutzat hartua izan da Israel, han txertaketa prozesua gauzatu duten moduagatik. Izan ere, herrialde horretan asko izan dira dagoeneko txertoa jaso duten herritarrak.\nPandemiaren erdian, zer egoera ari zarete bizitzen hor?\nLehengo astean beheraka hasi zen kutsatutako pertsonen kopuruea. Orain arte oso handia izan da zenbateko hori hemen ere: hamar milioi biztanle ditu Israelek, eta eguneko 9.000 kutsatuko kopuruetan ibili gara urtarrilean. Azken asteotan, baina, 3.000-4.000ra jaitsi da. Hori lau asteko konfinamenduak ekarri du; izan ere, dena itxita izan da aste horietan –saltokiak, eskolak, ostalaritza...–, eta gehienez, etxetik kilometrora urruntzeko aukera izan dugu. Konfinamendu zorrotza izan da.\nEz da konfinatuta zaudeten lehen aldia, ezta?\nAurretik ere bitan izan gara konfinatuta, eta irailetik itxita daude hotelak, eta tabernetan eta jatetxeetan eramateko baino ez dute zerbitzatzen. Kirola egiteko aukera, behintzat, beti izan dugu; taldean ez, baina banaka kirola egiteko aukera beti utzi dute. Dena den, bizimodu soziala erabat murriztuta dugu, eta egia esan, aspertzen hasiak gara. Hemen familiarik ez dugunez, "kapsula" moduko bat osatuta dugu, eta lagun horiekin elkartzen gara.\nTxertoak emateko erabilitako plangintzagatik albistegien lehen lerrora atera da Israel. Nolakoa ari da izaten prozesua?\nOso azkar ari dira prozesua egiten, oso ondo antolatuta, egia esan: osasun langileek eta irakasleek, adibidez, dagoeneko hartu dute bigarren dosia. Uneotan txertaketa 16 urteko langara iritsi dela uste dut. Txertaketa azkar egin ahal izateko, ospitaleak, anbulatorioak, kirol zentro handiak... baliatu dituzte, eta goizetik gauera aritu dira herritarrak txertatzen, larunbatetan izan ezik –egun sakratua da beraientzat–.\nEsperantza pizten dutenak datuak eman dituzte. Osasun langile gehienek immunitatea lortu dutela jakinarazi dute, eta ospitaleetan ere hasi da nabaritzen; izan ere, orain askoz gutxiago dira ospitaleratuta dauden 60 urtetik gorako pertsonak. Adin horretatik gorako herritarren zati handi batek hartu ditu txertoaren bi dosiak dagoeneko.\nZer dela eta, egin dute hain azkar txertaketa?\nEz dugu informazio ofizialik, baina hemen esaten dutenez, Israelek izugarrizko akordioa erdietsi zuen Pfizer farmazeutikarekin. Ez dakigu Netanhayuk zer ordaindu duen akordio horregatik, baina diotenez, beste herrialdeek baino hiru aldiz gehiago ordaindu du txerto dosi bakoitzaren trukean. Praktikan esan dezakeguna da hona iritsi egin direla txertoak, eta gainera, azkar: abendu hasieran esan zuen Netanyahuk txertoen prozesua nolakoa izango den, eta halaxe izan da.\nDena den, arazoak sortu dira ultraortodoxoen komunitatearekin. Zer gertatu da?\nGobernuak emandako aginduak jarraitu beharrean, beren legeek eta rabinoek esandakoei egiten diete kasu ultraortodoxoek. Bizimodu normala egiten segitzen dute: beren eskolak irekita daude, sinagogetara joaten segitzen dute... Ez dituzte betetzen gobernuak ezarritako arauak, eta horrek eragin du eztabaida. Izan ere, herritarrak pixka bat altxatzen hasi dira, gobernuak-eta ez dutelako ezer egiten ultraortodoxoen jarreraren aurrean. Joan zen asteburuan, adibidez, bi rabino garrantzitsuren hiletak egin zituzten, eta jendea asko haserretu zen gobernuak ez zuelako ezer egin horiei aurre egiteko. Ultraortodoxoen komunitatea Israelek duen arazoetako bat da, bere kasa dabilelako.\nZein da bigarren arazoa?\nPalestina. Israelgo Gobernuak dio Osloko akordioaren arabera, Palestinago Aginte Nazionalari dagokiola txertoen afera kudeatzea eta arazoa beraiena dela. Genevako hitzarmenak bestelakoa dio, ordea: Israel indar okupatzailea denez, herrialde horri dagokiola Palestinaren osasun arloaz arduratzea. Kontua da Israelgo eta Palestinako herritarrak asko nahasten direla, batetik bestera joaten direla lanera, eta taldeko immunitatea lortu nahi bada, ezin da Palestinarekin baztertu.\nPalestinara iritsi al dira txertoak?\nJoan zen ostegunean 10.000 dosi iritsi ziren Errusiatik Gazara eta Zisjordaniara, eta beraz, pixkanaka bada ere, hasi dira Palestinan txertoak banatzen. Israelek, ordea, sinbolikoki bidali ditu txertoak hara: bi mila dosi. Israelek, hasiera batean behintzat, alde batera utzi ditu palestinarrak. Ikusiko dugu zer gertatzen den.\nNolakoa da Israelgo osasun sistema?\nNahiko ondo antolatuta daukate. Herrialdean lau mutua handi nagusi daude, eta jendeak ordaindu egiten du mutua horiek izateagatik. Amerikako Estatu Batuetako sistemaren antzekoa da, baina merkeagoa, oro har. Txertoa aseguruaren barruan sartzen da, eta herritar gehienak ari dira txertoa hartzen. Gainera, egunean zehar sobratutako txertoak banatu egin dituzte: hau da, jendea ilaran jartzen zen egunaren bukaeran, eta txertorik sobratu bazen, haiei ematen zizkieten horiek.\nHortik begiratuta, nola ikusten duzu Europako egoera?\nLankideekin ere hitz egin izan dut, eta errealitatea da txertorik ez dagoela. Lagun batzuek esan izan didate azpiegitura falta ere badagoela haien ustez, baina ez zait iruditzen: txertoak falta dira. Horren zergatia zein den? Auskalo, ez dakit, baina argi dago farmazeutiken esku dagoela guztia. Hori bai, zenbat eta diru gehiago eta botere gehiago, are errazago lortuko dira txertoak, beti bezela. Auskalo noiz iritsiko zaien txerto hori herrialde probreei... Bost urte daramatzat Israelen bizitzen, eta garbi dago Netanyahu agintean denetik zer indar duen Israelek faktore desberdinak tarteko; txertoen banaketa da horren adibideetako bat.\nErizaina izanda, nola ari zara bizitzen COVID-19aren pandemia?\nPixka bat frustratuta nago, inoiz baino lan gutxiago ari naizelako egiten. Udan Euskal Herrian izan ginen, eta Mendaroko ospitalean aritu nintzen lanean. Handik itzultzean hasi nintzen Munduko Medikuakekin Belenera joaten, baina urriaz geroztik etxean nago; ezin dut hara joan. Mugarik Gabeko Medikuakekin Gazara ere joaten nintzen lehen, baina denbora da hara joan ez naizela; 2019ko Gabonetan joan nintzen bi hilabeterako eta gero 2020ko otsail aldean-edo itzuli nintzen hara azkenengoz. Espero dut laster hastea berriz Belenera joaten, baina Gazara konplikatuago izango da, sarbideak-eta itxita daudelako eta justuko baimen bereziak ematen ari direlako. Izan ere, palestinarrek ez dute mugikortasun handirik nahi, hango osasun sistema ez dagoelako pandemia bati aurre egiteko prestatuta.\nOraintsu eskaintza bat egin dit Mugarik Gabeko Medikuakek, Hebronera joateko. Eremu horretan deskontrolatuta dago birusa, batez ere beduinoen komunitateetan. Hara joaten banaiz, hiru hilabetez baztertuta dauden komunitateetako kideei hartu beharreko neurriak-eta zeintzuk diren irakastea izango da nire lana.\nPandemia hasi zenetik ia urtebete denean, pandemia gelditzeko gakorik ikusten al duzu?\nArgi pixka bat ikusi dut txertoak immunitatea sortzen duelako –hemengo datuek hala diote–, eta horrek balio badu ZIUetako datu beldurgarri horiek jaisteko eta adineko jendea babesteko... Hala ere, denok egin behar dugu esfortzua, norberak egitearekin ez dugu ezer lortuko, besteek egiten ez badute. Garbi dago, baina, txertaketa pauso bat baino ez dela. Hau luzerako izango da, eta bizimodua erabat aldatuko da pandemiaren ostean. Normalizatuko da bizitza pixka bat, baina aldatu ere egingo zaigu, eta maskarak eta segurtasun distantziak denbora luzez erabili eta zaindu beharko ditugu. Hala ere, beste plaga eta pandemia ugari ere izan dira munduan, gainditu dira, eta hau ere pasatuko ote da! Baikortasun puntu bat izan beharra dago, bestela dena drama bilakatzen da. Dena den, denoi eragin digu pandemiak handik edo hemendik, eta gogorra izaten ari denik ezin da ukatu.


Giltz@, identitateko plataforma autentifikazio eta sinadurarako - Kontratatzailaren Profila - Izenpe\nGiltza, nortasun elektroniko plataforma\nGiltz@, identitateko plataforma autentifikazio eta sinadurarako - Kontratatzaila...\nGiltz@, identitateko plataforma autentifikazio eta sinadurarako\nZer da Giltz@?\nZerbitzuek izapide bakoitzerako nolako segurtasun-maila nahi duten eta kasu bakoitzerako zer identifikazio-baliabide onartzen dituzten finkatuko dute, eta Giltz@ plataformari jakinaraziko diote. Plataformak, berriz, autentifikazioarekin edo sinadurarekin jarraitzeko aukera ditzakeen baliabideak erakutsiko dizkio erabiltzaileari.\nAtariak berak edo zerbitzuak autentifikazioa edo sinadura behar duenean soilik zabalduko da Giltz@ plataformaren ataria. Atari horrek izapidearekin aurrera jarraitzeko erabil daitezkeen identifikazio-baliabideak erakutsiko ditu, eta bakoitzaren segurtasun-maila adieraziko du.